Susret opozicije u gradu u kojem SNS nije na vlasti » Opozicionar\nSusret opozicije u gradu u kojem SNS nije na vlasti\nOpozicija glasačima mora da ponudi NOVE IDEJE!\nKako je za Danas najavio Dušan Petrović, nekadašnji predsednik stranke Zajedno za Srbiju, na sutrašnjem sastanku Đilasa, Jankovića i Jeremića sa Nebojšom Zelenovićem u Šapcu biće reči o „načinu saradnje na izborima u Beogradu“. Sastanku će prisustvovati i lider Levice Srbije Borko Stefanović.\nNa pitanje da li se očekuje i raspisivanje vanrednih parlamentarnih izbora, s obzirom na to da je najavljeno da će Srpska napredna stranka ponovo odlučivati o tome već u sredu, odnosno dan nakon sastanka opozicije u Šapcu, sagovornik Danasa odgovara odrično.\n– Mislim da Vučić nema interes da ide na republičke izbore. Očekujem, inače, da će na sastanku sutra biti reči o svim važnim političkim pitanjima – ističe Dušan Petrović za naš list.\nUpitan na koji način je moguće iz Šapca pomoći koaliciji oko Dragana Đilasa na izborima u Beogradu, naš sagovornik ističe da Zajedno za Srbiju ima stranačku organizaciju i u Beogradu.\n– O svim konkretnim pitanjima, kao što rekoh, biće reči u utorak – zaključuje Petrović za Danas.\nKako je za naš list nezvanično izjavio jedan o učesnika sastanka – reč je o susretu opozicije u jedinom gradu u Srbiji u kojem SNS nije na vlasti.


Bez tradicije nema najbolje pršute - PressLider.rs\n16. februara 2020. 16. februara 2020. Marina Trmčić\t0 Comments 20. Pršutijada, Mačkat, Pršuta, Tradicija, Zlatibor\nMačkat. – Za najbolju pršutu potrebno je domaće kvalitetno meso, dobro bukovo drvo za sušenje, tradicija i poseban zlatiborski vazduh. I to uz mesec dana sušenja mesa. Kao što su naši preci ovde radili vekovima.\nPobednik 20. Pršutijade Mitar Marić sa najboljom goveđom pršutom, foto: S.Jovičić\nOvako je na 20. “Pršutijadi“ u Mačkatu, otvorenoj na Svetog Trifuna koja ovde traje tokom vikenda, za naš list svoj provereni recept opisivao Mitar Marić (39), proizvođač suvomesnatih proizvoda iz ovog podzlatiborskog kraja. Njegova goveđa pršuta, vodeći proizvod za mesarsko “majstorsko pismo“, proglašena je najboljom na ovom jubilarnom sajmu. Kontrolu kvaliteta i ocenu izloženih proizvoda – a učestvuje 21 proizvođač – obavljao je “Jugoinspekt“.\nMariću je ovo prvenac za goveđu pršutu na “Pršutijadi“, prošle godine je bio prvi sa svinjskom pršutom i ovčijom steljom.\n– U porodici sam četvrta generacija koja se bavi ovom proizvodnjom, umeće prenosimo s kolena na koleno. Razvio sam posao, imam novu klanicu i sušaru, robu prodajem na Zlatiboru, Tari, Divčibarama…Želja mi je i da dve moje ćerke, koje su sada male, ovaj porodični posao nastave kad odrastu – reče nam pobednik, dok su se oko njega tiskali posetioci da probaju i kupe najbolju pršutu.\nDetalj sa 20. Prđutijade, foto: S. jovičić\nMada među učesnicima ima proizvođača iz više okolnih sela, Mačkaćani su, sudeći po stavu ocenjivača, pokazali da su bez premca u ovom poslu. Tako su iz ovog sela, pored Marića, i ostali ovogodišnji pobednici: najbolju svinjsku pršutu izložio je Radomir Šopalović, slaninu Dragoljub Šopalović, domaću kobasicu Ružica Stojanović, a ovčiju stelju Dušan Stojanović. Posebna zahvalnica pripala je Obradu Šopaloviću za zasluge u ustanovljavanju ove manifestacije pre dve decenije.\nOvu “Pršutijadu“ otvorio je predsednik opštine Čajetina Milan Stamatović, zahvalivši proizvođačima što čuvaju tu tradicionalnu proizvodnju, uz nadu da će uskoro doći dan kada će biti zaštićeno njeno geografsko poreklo i brendirani ovi proizvodi vrhunskog kvaliteta zarad udruženog izlaska malih proizvođača i na izvozna tržišta.\nA primer odličnog izvoza i mogućnosti da se uspe Mačkaćanima daje ovdašnja kompanija “Zlatiborac“, koja revijalno učestvuje i na ovoj “Pršutijadi“ obeležavajući 135 godina tradicije porodice Stojanović (koja je vlasnik “Zlatiborca“) u toj proizvodnji. Po rečima generalnog direktora kompanije Dušana Kneževića, “Zlatiborac“ svoje proizvode sada izvozi u deset država, kako u EU tako i u evroazijske zemlje, s tim što se upravo približava i tržištu Ujedinjenih Arapskih Emirata. U poslednjih šest godina ova kompanija značajno je povećala obim posla, a time i broj zaposlenih sa 360 na 850.\nI na ovoj “Pršutijadi“ pod sajamskom šatrom u crkvenoj porti ima mnoštvo posetilaca koji probaju, razgledaju i kupuju mesne proizvode sa krcatih drvenih tezgi. Kilogram goveđe pršute ovde se tokom sajma prodaje za 1.800 dinara, svinjske za 1,500, slanina je 900, kobasica 800 dinara. Prigodan kulturno-umetnički program započeli su mladi trubači pesmom “Zlatibore, moj zeleni bore“, a narodnom igrom obeležili mladi folklorci s Kosmeta, iz KUD-a “Kriva Reka“ iz Kosovske Kamenice.\n← Pehar za Borac na Sretenjskom turniru\nVatrogasci jutros gasili namerno izazvane požare na nekoliko kontejnera →


Srna , RT\n15.12.2018. 11:50 > 15:50\nVeliki broj ljudi okupio se kod Trijumfalne kapije na Šanzelizeu, a neki od njih su se sukobili sa policijom koja je upotrebila suzavac. Hiljade pripadnika policija i drugih snaga bezbednosti raspoređeno je u Parizu tokom petog uzastopnog vikenda protesta "žutih prsluka".\nNa današnjem protestu pokreta "žuti prsluci" u Parizu došlo je do sukoba policije i demonstranata, a privedeno je 92 osobe, javlja AP.\nPariska policija saopštila je da je od 92 privedenih, njih 53 zadržano u pritvoru.\nIstovremeno se održavaju i protesti u drugim gradovima Francuske, a veliki broj ljudi se okupio u Marseju.\nŽuti prsluci u Marseju\nProtesti "žutih prsluka" izbili su polovinom novembra nakon što je Vlada donela odluku o povećanju taksa na gorivo.\nOko 90.000 pripadnika snaga bezbednosti raspoređeno je prošlog vikenda u Francuskoj, dok je oko 2.000 uhapšeno, od toga polovina u Parizu.\nDanas šesti protest "žutih prsluka"


Trifunović: Javnim servisima od države četiri milijarde dinara, za ostale 275 miliona - Sindikat novinara Srbije\nPomoćnica ministra kulture i informisanja Slavica Trifunović izjavila je danas u Nišu da je Ministarstvo kulture i informisanja ove godine izdvojilo za osam konkursa za sufinansiranje medijskih projekata ukupno 275 miliona dinara, ocenivši da se radi o "skromnim sredstvima" s obzirom na to da u Srbiji postoji oko 2.300 medija.\n"Sa druge strane mi imamo jedno veliko izdvajanje koje sigurna sam da utiče na to da za sve druge medije izdvajamo skromnu cifru, a to je i dalje budžetsko finansiranje javnih servisa. Ove godine je to bilo cetiri milijarde dinara", izjavila je Trifunović na sastanku sa predstavnicima grada Niša i niških medijskih kuća na kome je bilo reči o stanju lokalnih i regionalnih medija.\n"Trudićemo se da za narednu godinu obezbedimo što više para za medije, ali to ne obzebeđuje stabilno i dugoročno finansiranje lokalnih i regionalnih medija", istakla je Trifunović.\nOna je podsetila da je Ministarstvo kulture i informisanja zapčelo izmenu Pravilnika o projektnom sufinansiranju medija jer se ispostavilo da je potrebna veća transparentnost i pravednija procedura kod konkursnog sufinansiranja.\n"Ne mogu se očekivati suštinske izmene pravilnika. One će biti više formalne prirode, budući da moraju biti u okviru postojeceg Zakon o javnom informisanju i medijima", istakla je Trifunović.\nIzmene pravilnika, dodala je, trebalo bi da budu završene do naredne konkursne procedure.\nNačelnik niške Gradske uprave LJubiša Janić rekao je na sastanku u Gradskoj kući da je od 2015. do sada Grad Niš izdvojio iz budžeta za sufinansiranje medijskih projekata 191 milion dinara i najavio da suma namenjena medijima naredne godine ne bi trebalo da bude manja od 60 miliona dinara.\nPredloženo je takođe da grad Niš raspiše poseban konkurs za televizijske projekte i projekte ostalih medijskih kuća, zbog različite visine troškova proizvodnje medijskih sadržaja.


Bolji uslovi za izbegla lica - Ozon Media\nSremska Mitrovica – Prema izveštaju Gradske uprave za socijalnu, zdravstvenu i zaštitu životne sredine, u 2012. godini ukupno je izdato 748 potvrda izbeglim licima, od čega se oko 97 odsto potvrda odnosilo na ostvarenja prava na zdravstvenu zaštitu i produženje važnosti izbegličke legitimacije. Urađeno je 58 predloga o ukidanju statusa izbeglice, a pravo na refundaciju delimičnih troškova sahrane ostvarilo je četiri porodice.\nIzbeglice su dobijale i jednokratnu novčanu pomoć, gde su dva lica dobila pomoć, dok je za dva lica zahtev negativno rešen. Pomoć u vidu paketa sa hranom dobilo je 190 porodica, a usled velikog interesovanja za ovaj vid pomoći, prouzrokovan siromaštvom među izbeglicama, od Komesarijata za izbeglice traženo je još 100 paketa.\nIzbegla lica dobijaju pomoć i u vidu ogrevnog drveta, po četiri kubna metra, koje će dobiti 20 porodica. U ponedeljak, 26. novembra, distribuirana su drva za 10 porodica, dok će do srede, 28. novembra, drva biti isporučena i preostalim porodicama.\nPrema izveštaju resorne Gradske uprave, kod Komesarijata za izbeglice aplicirano je za stambeno zbrinjavanje izbeglica, a odobrena su sredstva u iznosu od 5.040.000 dinara za pomoć u građevinskom materijalu i za kupovinu seoskih domaćinstava sa okućnicom.\nDo kraja godine, prema najavama iz Gradske uprave za socijalnu, zdrvastvenu i zaštitu životne sredine, 20 porodica dobiće jednokratnu novčanu pomoć u iznosu od 15.000 dinara, biće raspisan oglas za pomoć u građevinskom materijalu, kao i oglas za otkup seoskih domaćinstava sa okućnicom.


RTCG - Radio Televizija Crne Gore - Nacionalni javni servis :: Kulturna galaksija :: KIC pop hor u Kombank dvorani\n15. 10. 2019. 13:19 >> 13:19 0\nU BEOGRADU 19. OKTOBRA\nKIC pop hor iz Podgorice premijerno će predstaviti beogradskoj publici projekat "Bez dileme - antifašizam" koji čine popularne partizanske i antifašistike pjesme, 19. oktobra, na Dan oslobođenja Beograda, u Kombank dvorani sa početkom u 20 sati.\nPokrovitelji koncerta su Savez antifašista Srbije i Savez udruženja boraca NOR-a i antifašista Crne Gore, a organizatori - domaćin NVO "Reflektor teatar" iz Beograda i JU KIC "Budo Tomović" i NVU Kutak iz Podgorice.\nKIC pop hor će na svom premijernom predstavljanju publici u Beogradu, pod dirigentskom palicom Saše Barjaktarovića, izvesti popularne pjesme: "Po šumama i gorama", "Teče Tara", "Konjuh planinom", "Sa Ovčara i Kablara", "Bilećanka", "Crveni makovi", "Ciao bella", "Kaćuša", "Ide Tito preko Romanije", "Oj, đevojko drugarice", "Mlada partizanka" i druge. Gosti koncerta su Sergej Ćetković, Branka Šćepanović, Đorđe Davida, Dragoljub Đuričić, Bojan Marović, Leontina, Nikolina Kovačević i drugi, kao i dva beogradska dječja hora Dječjeg kulturnog centra Beograda i "Čarolija".\nZa projekat "Bez dileme - antifašizam" podgorički hor je nagrađen Poveljom Saveza udruženja boraca NOR-a i antifašista Crne Gore za posebne zasluge u razvoju i unaprjeđenju antifašizma u državi.\n"Njegujući antifašistički duh i slaveći ponosnu slobodarsku tradiciju predaka, KIC POP HOR je projekat 'Bez dileme - antifašizam', predstavio simbolično, 29. novembra 2017. na Dan Republike (nekadašnje SFRJ). Ovaj jedinstveni projekat nastao je kao inicijativa menadžerice hora Snežane Burzan, a realizovan je uz ansambal KIC pop hora, podršku NU 'Kutak', KIC 'Budo Tomović' i Saveza udruženja boraca NOR-a i antifašista Crne Gore. Od tada do danas u partizanskim i antifašističkim pjesmama, uživala je publika u prepunim salama KIC 'Budo Tomović', ali i par hiljada posjetilaca na otvorenom ispred zgrade Parlamenta Crne Gore, na Trgu nezavisnosti nekoliko puta, kao i publika brojnim crnogorskim gradovima - Nikšiću, Tivtu, Baru, Kotoru, Risnu, Herceg Novom, Danilovgradu, nedavno i Prijepolju", ističu u KIC-u.


Riker: Kina i Rusija dezinformacijama ugrožavaju globalnu bezbjednost – Borba\nRiker: Kina i Rusija dezinformacijama ugrožavaju globalnu bezbjednost\nVršilac dužnosti pomoćnika državnog sekretara SAD za Evropu i Evroaziju ocijenio je da Kina i Rusija dezinformacijama pokušavaju da ugroze globalnu bezbednost.\nFilip Riker je tokom telekonferencije održane u srijedu o globalnoj saradnji, širenju dezinformacija i pandemiji novog koronavirusa rekao da te dve zemlje pri tome odvlače pažnju od traženja rješenja za pandemiju.\nRiker je, govoreći o uticaju Rusije i Kine na prostoru Zapadnog Balkana, rekao da su SAD primijetile i prije pandemije da te dvije zemlje širenjem dezinformacija pokušavaju da šire uticaj.\nSpecijalna izaslanica i koordinator Centra za globalnu koordinaciju Lea Gabrijel smatra da se ruska propaganda širi u sredinama gdje ne postoje pune informacije i gdje vlada polovično znanje i što olakšava nametanje iskrivljene interpretacije stvarnog stanja.\nKada se radi o Kini, Gabrijel kaže da je zadatak kineske propagande da ubijedi svijet da pandemija uopšte nije stigla iz Kine, čime se promoviše lažna teorija američke zavjere protiv Kine, odnosno da je virus unesen u Kinu prilikom posjete američkih vojnika Vuhanu prošle jeseni.\n“Namjera je, očigledno, nanošenje štete američkom ugledu širom svijeta”, rekla je ona.\n“Demokratska država ne hapsi zbog objava na mrežama”\nBez novih potvrđenih slučajeva koronavirusa


Koji je po Vama jedan o važnijih izazova u visokom obrazovanju u Republici Srbiji?\nMoje mišljenje je da bi trebalo da se unapredi saradnja univerziteta i privrede, odnosno da se u budućnosti primene iskustva uspešno uspostavljenih modela saradnje privrede i univerzitata u zemljama Evropske unije.\nKoji su mogući modeli saradnje univerziteta sa privredom?\nNa osnovu sprovedenih analiza i javno dostupnih podataka, u praksi su identifikovani sledeći modeli saradnje univerziteta i privrede: finansiranje specifičnih potreba konkretnih univerziteta i univerzitetske zajednice, zajedničko finansiranje studenata, zajednički akreditovani master program i zajednički koncipirani program celoživotnog učenja.\nDa li možete da navedete konkretne uspešne primere saradnje univerziteta i privrede?\nNaravno. Navešću nekoliko primera: Banco Santander iz Španije, UniCredit grupa iz Italije i Erste grupe iz Austrije.\nSredinom devedesetih godina prošloga veka, gospodin Emilio Botin, predsednik Banco Santander, doneo je odluku da bi banka trebalo da bude korisna za društvenu zajednicu u kojoj posluje. Sa uverenjem da je univerzitet osnovni kamen temeljac bilo koje zajednice i mehanizam, koji pomaže ljudima i kompanijama da ostvare prosperitet, Santander Univerziteti su započeli svoju delatnost u Španiji. Primeri saradnje sa partnerskim univerzitetima su brojni. Prvo, školarine, grantovi i nagrade za ostvarene rezultate istraživanja. Drugo, razvoj preduzetničkog razmišljanja i pomoć u zapošljavanju studenata. Treće, podsticanje internacionalizacije, pre svega, kroz međunarodnu razmenu studenata i profesora. Četvrto, finansiranje različitih specijalnih projekata i događaja iniciranih od strane akademske zajednice kao što su: Santander University Cycle Competition, finansiranje studenata iz ugroženih grupa da učestvuju u međunarodnoj razmeni; specijalno oformljen novčani fond za razvoj digitalnih tehnologija koje unapređuju kvalitet života i rada u kampusu. I na kraju, u domenu finansijskih usluga, specijalno kreirana ponuda Banco Santander studentima partnerskih univerziteta Santander.\nDalje, UniCredit grupa iz Italije je interesantna zbog zajedničkog finansiranje studenata (University Bocconi Milan – finansiranje programa SDA Bocconi Full-time MBA: Prodigy Finance Loan Programme) i zajednički akreditovanog studijskog programa sa vodećim poslovnim školama u Evropi.\nFinansijeri studentske školarine su, istovremeno, različiti investitori koje predvodi Prodigy Finance i poslovna škola SDA Bocconi School of Management. Osnovni kreditor klasičnog kredita za školovanje je Prodigy Finance, koji su osnovala tri diplomca INSEAD MBA studija 2007. godine shvatajući problem finansiranja usavršavanja mladih ljudi. Drugi investitori, koji uključuju i SDA Bocconi School of Management, obezbeđuju i/ili stipendiju i/ili sponzorstvo. Mogući korisnici kredita su studenti iz 150 zemalja sveta, uključujući postojeće i buduće studente Bocconi Univerziteta u Milanu. Krediti nisu obezbeđeni, odnosno ne traži se jemac/žirant, kolataral ili neka druga vrsta garancije. Nema jednokratne provizije za obradu kreditnog zahteva, niti za prevremenu otplatu kredita. Moguće je koristiti grejs period od tri do šest meseci ili od završetka nastave ili od poslednje tranše povlačenja kredita, u kome se ne plaća kamata.\nAkreditovani master program iz korporativnog i investicionog bankarstva za zaposlene u UniCredit grupi je rezultat zajedničkog rada predstavnika UniCredit banke u kome su učestvovali predstavnici šest poslovnih škola u Evropi, koje je predvodila SDABocconi – School of Management iz Milana. Rukovodstvo UniCredit grupe je shvatilo da je neophodno da se kreira ovakav obrazovni program za zaposlene u UniCredit bankarskoj grupaciji kako bi se odgovorilo savremenim izazovima. To podrazumeva, prvo nove ambiciozne ciljeve grupacije u budućnosti. Drugo, inovativne zahteve klijenata koji posluju u dinamičnom ambijentu, odnosno proaktivno upravljanje budućim potrebama klijenata. Treće, spremnost zaposlenih na stalnu promenu, ali postupanje na jedinstven način unutar grupacije. To bi trebalo da obezbedi globalni pristup učenju i građenju budućih poslovnih odnosa, čime bi se ostvarila konkurentska prednost na tržištu i superioran kvalitet usluge za klijente. I na kraju, kako bi sami polaznici obezbedili bolji doprinos za organizaciju u kojoj rade, predavači su profesori sa odgovarajućim praktičnim iskustvom iz šest poslovnih škola u Evropi lociranih u Italiji, Nemačkoj, Austriji, Turskoj i Poljskoj.\nErste grupa je vredna pomena zbog zajednički akreditovanog master programa Social Innovation and Management Programme sa Vienna University of Economics and Business. Partneri programa su: Erste Stiftung fondacija, kao inicijator, Vienna University of Economics and Business - The Competence Center for Nonprofit Organizations and Social Entrepreneurship, kao akademski partner, i “la Caixa” Banking Foundation, kao partner za primenu.\nAkademski partner je organizacioni deo Bečkog Univerzieta, koji predstavlja spoj istraživanja i prakse u različitim interdisciplinarnim projektima, pre svega, fokusiranim na neprofitno upravljanje i društveno-odgovorno preduzetništvo.\nMaster program se fokusira na dalji razvoj menadžerskih kompetencija, kao što su resursi i inovacije, planiranje i implementacija, održavanje uspeha i na kraju lokalni fokus na savremene izazove. Polaznici master programa mogu biti isključivo po pozivu partnerskih institucija.\nPredavači su, pre svega, iz struke koja se bavi nazivom programa, više ih je iz prakse, dok akademsku zajednicu predstavljaju profesori poslovnih škola i instituta koji se bave predmetnom tematikom. Akademski predavači dolaze sa 40 različitih fakulteta. Program se održava na 13 različitih lokacija u centralnoj i istočnoj Evropi.\nKoje su preporuke za unapređenje saradnje univerziteta i privrede?\nMože se zaključiti, na osnovu prethodno navedenih uspešnih priča u Evropskoj uniji, da postoji ogroman prostor za ostvarenje sinergetskih efekata svih zainteresovanih strana. Najvažniji element saradnje je to što se precizno definiše šta je svrha, cilj i ishod zajedničke saradnje.\nU slučaju finansiranja specifičnih potreba konkretnih univerziteta i univerzitetske zajednice, može se uočiti da su predstavnici privrede prepoznali da bi trebalo da budu korisni za društvenu zajednicu u kojoj posluju, i da su univerziteti osnovni kamen temeljac društva, koji obezbeđuje prosperitet. Opšti ciljevi predstavnika privrede su da pomognu visokoškolske ustanove u stalnom unapređenju ponude (i operativnom izvođenju) studijskih programa i nivoa digitalizacije, podrže internacionalizaciju studenata i profesora, ohrabre inovacije i promovišu kulturu preduzetništva kod studenata i povećaju stepen zaposlenja na tržištu rada.\nU slučaju zajedničkih akreditovanih master studijskih programa može se uočiti više trendova. Prvo, privreda je inicijator kreiranja odgovarajućih programa i posebnu pažnju posvećuje izboru visokoškolske ustanove, koja će da realizuje zajednički program. Ovde je ključno što su predstavnici privrede identifikovali koja su konkretna znanja i veštine neophodne za njihove zaposlene, kako bi na odgovarajući način odgovorili na savremene zahteve tržišta, odnosno potrebe postojećih i potencijalnih klijenata. Dalje, kompanije direktno vrše proces regrutovanja i selekcije zaposlenih, a potom i praćenje razvoja, preko službe ljudskih resursa. I što je vrlo važno finansiraju programe usavršavanja svojih zaposlenih.\nDrugo, predstavnici privrede insistiraju na interaktivnoj nastavi i na predavačima koji, pored odgovarajućih teorijskih znanja, imaju i prethodno radno iskustvo u oblasti koju predaju i samim tim obezbeđuju da polaznici Programa dobiju dodatu vrednost. Istovremeno, predstavnici privrede iz svojih redova biraju iskusne i kompetentne gostujuće predavače, koji se uključuju u rešavanje konkretnih studija slučaja ili u izvođenje nastave na engleskom jeziku.\nTreće, predstavnici privrede posebnu pažnju posvećuju uvažavanju interkulturalnih razlika. Međutim, oni treba i da neguju jedinstveno sagledavanje i proučavanje problema sa aspekta potreba i vrednosti multinacionalne grupacije kao celine. Savremeni trendovi posebno ukazuju na fenomen globalizacije i stoga bi na jedinstven način trebalo da se rešavaju izazovi, odnosno proaktivno koriste šanse iz promenljivog savremenog okruženja.\nNa kraju, možemo dodati da bi verovatno modeli uspostavljene poslovne saradnje privrede i unveriziteta bili još bolji ukoliko bi zakonska regulativa obligatorno preporučivala isto.\nBiljana Lazarević, senior consultant „Casa Forte“


Lončarević: "Dani Vojvodine u Republici Srpskoj" dokaz prijateljstva i sjajne saradnje - Novosti Plus\nLončarević: “Dani Vojvodine u Republici Srpskoj” dokaz prijateljstva i sjajne saradnje\nTuristička organizacija Vojvodine predstavila je danas u Banjaluci, u okviru manifestacije “Dani Vojvodine u Republici Srpskoj”, svoju bogatu turističku ponudu. Kampanja “Vojvođanski ručak – neodoljivi ukus ravnice” i ekskluzivno štampano izdanje kuvara “Vojvođanski ručak”. Na konferenciji za novinare u hotelu “Palas”, je istaknuto da je Vojvodina riznica multikulturalnosti, te da se na ovom prostoru prepliću različite nacije, kulture, običaji i tradicija.\nMiodrag Lončarević, direktor Turističke organizacije RS, povodom manifestacije “Dani Vojvodine u Srpskoj” poručio je da je svima izuzetno drago što su nakon godine dana pauze opet zajedno sa dragim kolegama iz Turističke organizacije Vojvodine.\n-Sve aktivnosti su nastavak realizacije Sporazuma o saradnji naše dvije organizacije . Sporazum na papiru je naravno samo formalnost jer nas sa Vojvodinom od uvjek vežu samo dobri odnosi i prijateljstva. Pokazalo se da ovakve prezentacije daju dobre rezultate, jer se ljudi upoznaju sa različitim destinacijama i zato se zahvaljujem i medijima koji su danas ovde, istakao je direktor Lončarević.\nOn kaže da su u septembru u sklopu manifestacije “Dani Srpske u Srbiji” posjetili Novi Sad i Suboticu kad su se uvjerili u zainteresovanost građana za posjetu naših destinacija .\n-Radujemo se nastavku saradnje i našem predstavljanju u prelijepim gradovima Vojvodine .Takođe iskoristićemo priliku da sa kolegama razmjenimo iskustva posebno na polju prevazilaženja krize izazvane koronom , a posebnu pažnju ćemo posvetiti i nastavku kreiranja nekih zajedničkih proizvoda kojima ćemo se predstaviti prema daljim tržištima. Još jednoms se zahvaljujem a kolegama želim uspješnu prezentaciju i dobre rezultate u daljem poslovanju, poručio je Lončarević.\nJelena Malešev iz Turističke organizacije Vojvodine istakla je da se ova manifestacija u Republici Srpskoj održava šesti put, a drugi put u Banjaluci, te da je ove godine u prvom planu gastronomija kao vid turizma po kojem je Vojvodina prepoznatljiva.\nOna je rekla da su recepti iz Srema, Bačke i Banata, čarde i salaši predstavljeni u luksuznom izdanju “Vojvođanskog kuvara”.\n“Sve to zainteresovani mogu pratiti i na sajtu `Vojvođanski ručak`, koji će uskoro biti lansiran, na kojem će biti dostupan spisak svih restorana u Vojvodini koji nude tipična vojvođanska jela”, rekla je Maleševa.\nOna je napomenula da se nedjeljni ručak u Vojvodini sastoji od više jela, a svako se mora “ispoštovati” uz čašicu lokalnog dobrog vina ili rakije.\nMaleševa je podsjetila da je 2019. godine potpisan Sporazum sa Turističkom organizacijom Republike Srpske i u planu je bio jedinstven turistički proizvod, međutim, pandemija je sve poremetila, pa se nada da će to biti uspješan projekat u budućnosti.\nZamjenik sekretara u Pokrajinskom sekretarijatu za privredu i turizam Palimir Tot istakao je tradicionalne veze Vojvodine i Republike Srpske, odnosno Srbije i BiH, kao i da su mnogobrojni turistički potencijali koje pružaju građanima Republike Srpske i drugim turistima.\n“Imamo čarde, salaše, poseban vid gastronomije, a isto tako i potencijale kao što su Fruška gora, Palićko jezero, Vršački breg i mnoge druge”, rekao je on.\nTot je istakao da su u ovoj godini u turističku strukturu, nabavku mašina i opreme uložili više od 320 miliona dinara /2,7 miliona evra/, čime je turistička ponuda Vojvodine mnogo poboljšana, a za sedam mjeseci ove godine broj stranih turista porastao je za 66 odsto.\nOn je rekao da su na četvrtom mjestu gosti iz BiH, znatnom većinom iz Republike Srpske, te pozvao građane Banjaluke i Srpske da dođu i posjete Vojvodinu.\nSekretar Udruženja usluga Privredne komore Vojvodine Branislav Mamić naglasio je da su opredijeljeni da prate sve napore da se promoviše turistički proizvod Vojvodine, koja ima šest službenih jezika i gotovo 30 nacionalnih manjina, da Fruška gora ima 16 manastira, a prepoznatljivi su i po svjetskom brendu festivalu “Egzit”.\nMamić je napomenuo da se u Vojvodini godišnje organizuje više od 1.000 događaja i manifestacija, te istakao da je manifestacioni turizam ogromno bogatstvo.\nOn je rekao da je promotivni film Turističke organizacije Republike Srpske izvanredan primjer kako predstaviti svoju regiju i potencijale.\nTuristička organizacija Vojvodine je predstavljanje bogate ponude u Banjaluci organizovala u saradnji sa Privrednom komorom Vojvodine i Pokrajinskim sekretarijatom za privredu i turizam, te lokalnim turističkim organizacijama.\n← Škrbić: Ne uzimati ivermektin, nije za ljudsku upotrebu\nBANJALUKA: Petar Grašo i Ana Bekuta na dočeku Nove godine →


Dana 27.06.2020. godine u prostorijama kafe kluba „Aurelio“ u Beogradu, a nakon ostavke dva člana upravnog odbora (iz ličnih razloga), održano je vanredno zasedanje Skupštine udruženja BMW Moto kluba Srbija. Na sednici je prisustvovalo 13 (trinaest) članova, koji su u skladu sa Statutom kluba, imali punomoćje i za članove koji nisu bili fizički prisutni, tako da je ukupan broj glasova bio 36 (trideset šest). Na inicijativu nekoliko članova na samom početku sednice, pokrenuto je pitanje usvajanja finansijskog izveštaja za prethodnu godinu, kao i pitanje poverenja aktuelnom rukovodstvu. Nakon diskusije, prisutni članovi su većinom glasova glasali protiv usvajanja finansijskog izveštaja, kao i za nepoverenje aktuelnom rukovodstvu. Predloženo je da Boris Milošević postane novi predsednik BMW Moto kluba Srbija, a Stanko Banjanac i Milan Todorović, članovi Upravnog odbora. Većinom glasova prisutnih članova, Skupština je donela odluku o imenovanju novog rukovodstva kluba. Nakon glasanja, Boris Milošević je u kratkim crtama predstavio svoju viziju funkcionisanja kluba i osnovnih prioriteta u budućem radu.\nU skladu sa odlukama Skupštine BMW Moto kluba Srbija, sprovedene su i formalne promene u APR. Zahvaljujemo se pređašnjem rukovodstvu na postignutim rezultatima i želimo novom rukovodstvu puno uspeha u radu.\nZbog trenutne situacije - pandemije COVID-19, sve planirane aktivnosti kluba, zajedničke vožnje i druženja, otkazane su do daljnjeg. Članovima preporučujemo da uživaju u individualnim vožnjama i u manjim grupama, u skladu sa preporukama i zakonskim propisima. Molimo članove da slike i video zapise sa vaših tura podelite preko naših kanala na društvenim mrežama. Nadamo se da će pre isteka ove moto sezone situacija biti u potpunosti normalizovana i da ćemo imati prilike da ostvarimo planirane zajedničke vožnje članova kluba.


RTCG - Radio Televizija Crne Gore - Nacionalni javni servis :: Politika :: Suštinski važno da svi u regionu blisko sarđuju / print=true\nDARMANOVIĆ U PRIŠTINI 21. 03. 2019. 16:18 >> 15:52 0\nDARMANOVIĆ U PRIŠTINI\nSuštinski važno da svi u regionu blisko sarđuju\n"Od suštinske važnosti je da svi subjekti u regionu blisko sarađuju, kao i da odgovorno djeluju ka što bržoj integraciji u EU", saopštio je ministar vanjskih poslova Srđan Darmanović nakon sastanka sa ministrom vanjskih poslova Bedžetom Pacolijem na Kosovu.\nDarmanović se sastao i sa predsjednikom Skupštine Kadrijem Veselijem i predsjednikom Vlade Ramušom Haradinajem.\nŠefovi diplomatija dviju država su konstatovali da Crna Gora i Republika Kosovo imaju veoma dobre odnose i izrazili zadovoljstvo frekventnim političkim dijalogom koji osnažuje sveukupnu saradnju.\n"Od suštinske važnosti je da svi subjekti u regionu blisko sarađuju, kao i da odgovorno djeluju u cilju brže integracije u Evropsku uniju", naglasio je ministar Darmanović.\nU razgovoru sa predsjednikom kosovske Skupštine Veselijem konstatovana je odlična saradnja između Crne Gore i Kosova, što je i potvrđeno u prethodnom periodu prilikom adresiranja pitanja od zajedičkog interesa.\n,,Republika Kosovo i njeni građani imaju veliko poštovanje za rezultate državne politike Crne Gore", kazao je predsjednik Veseli. Takođe, naglašena je važnost parlamentarne dimenzije saradnje između dvije države, kao važnom segmentu sveukupnih odnosa.\nTokom sastanka sa premijerom Haradinajem, šef crnogorske diplomatije je istakao da Crna Gora s pažnjom prati i podržava dijalog Kosova i Srbije, naglasivši da je važno da dvije strane postignu održiv sporazum koji će biti u funkciji dugotrajne stabilnosti Zapadnog Balkana. Komentarišući bilateralne odnose, kosovski premijer je kazao da "Crna Gora predstavlja primjer uspješnog modela razvoja i državu na koju se moraju ugledati i druge države u pogledu evropskih i evroatlantskih integracija".\nTakođe, konstatovana je potreba unaprjeđenja privredne saradnje između dvije države, u prvom redu kroz bolje infrastrukturno povezivanje.\nU svim razgovorima ministar Darmanović je posebno naglasio pitanje statusa crnogorske zajednice na Kosovu, koje je u fokusu pažnje Vlade Crne Gore, te izrazio uvjerenje da će crnogorska nacionalna manjina ubrzo dobiti i ustavno-pravni tretman.\nU tom kontekstu, kosovski zvaničnici su bili jedinstveni u ocjeni da će težiti što skorijem priznanju statusa nacionalne manjine u najvišem pravnom aktu Kosova, te većoj reprezentativnosti i boljem položaju crnogorske zajednice. Na tu temu, ministar Darmanović je danas razgovarao i sa predstavnicima crnogorskih iseljeničkih društava, te istakao da smo ohrabreni uvjeravanjima kosovske strane da će njihov status u narednom periodu biti prepoznat Ustavom. Pored toga, bilo je riječi i o skorom otvaranju Razvojnog centra Crnogoraca, koji će biti sjedište kulturnih, privrednih i naučno-obrazovnih projekata naše zajednice na Kosovu.\nMinistri Darmanović i Pacoli potpisali su danas Sporazum o saradnji između dvije države u kontekstu pristupanja Evropskoj uniji.\n"Crna Gora u kontinuitetu, na temelju posvećenosti dobrosusjedstvu i bliskoj regionalnoj saradnji, dijeli iskustva i ekspertizu u procesu evropskih integracija sa svim svojim susjedima", kazao je ministar Darmanović, te dodao da Kosovo može da računa na našu podršku i u ovom pogledu.


Početak/Društvo/Saobraćajna policija dobija uređaj za detekciju psihoaktivnih supstanci u organizmu\nPetar Veljkovic23. oktobra 2019.\nU okviru nabavke opreme, niška saobraćajna policija dobiće uređaj za detekciju prisustva psihoaktivnih supstanci kod vozača, rekao je većnik Igor Vojinović na sednici Gradskog veća.\n„To je praksa koja je primenjena u nekoliko gradova u Srbiji i rezultati su jako dobri. Verujemo i da će samo saznanje kod vozača, da postoji ovakav uređaj, u mnogome uticati na njihovu svest da ne konzumiraju ni alkohol, niti bilo kakave psihoaktivne supstance“, izjavio je Vojinović.\nPored uređaja, koji bi trebalo da saobraćajci dobiju do kraja godine, i ostale opreme, dodao je Vojinović, u okviru 9,5 miliona dinara, koliko je namenjeno za opremanje saobraćajne policije, biće nabavljena i tri nova automobila koja će biti namenjena za kontrolu saobraćaja.\nIgor Vojinović psihoaktivne supstance saobraćajna policija Uređaj


Одлуком о цијени рада повећане плате запосленима са високом стручном спремом, Синдикат ОНК тражи повећање за све запослене у области образовања и културе - SAVEZ SINDIKATA REPUBLIKE SRPSKE\nNaslovnaGranski sindikatiOdlukom o cijeni rada povećane plate zaposlenima sa visokom stručnom spremom, Sindikat ONK traži povećanje za sve zaposlene u oblasti obrazovanja i kulture\nOdlukom o cijeni rada povećane plate zaposlenima sa visokom stručnom spremom, Sindikat ONK traži povećanje za sve zaposlene u oblasti obrazovanja i kulture\n04/01/2019 Granski sindikati, Sve vijesti, Sindikat ONK\nVlada Republike Srpske donijela je Odluku o cijeni rada i time odredila povećanje plata zaposlenima u oblasti obrazovanja i kulture sa visokom stručnom spremomza 8%.\n“ Oni koji će dobiti ovo povećanje su svi nastavnici i svi stručni saradnici sa visokom stručnom spremom. Mi u Sindikatu obrazovanja, nauke i kulture Republike Srpske smatramo da je to samo prvi korak, i u tom smislu smo zadovoljni. S druge strane, nezadovoljni smo jer zaposleni koji imaju platu od 450 KM neće osjetiti ovo povećanje te je potrebno pronaći rješenje da se plate povećaju i ovim radnicima, to jest svim zaposlenima u ovim oblastima. “ rekao je Dragan Gnjatić, predsjednik Sindikata obrazovanja, nauke i kulture Republike Srpske.\nViše od 13 hiljada zaposlenih će od 1. januara imati veće plate u iznosu od oko 100 KM, u zavisnosti od platnog razreda u kom se nalaze, i to je prvi korak u usklađivanju platnih koeficijenata koji bi trebali biti u potpunosti usklađeni do 2022. godine.


Oproštajni susret Ashton -Thaci: Brisel će sarađivati sa novim Balkanom\nOdlazaća šefica evropske diplomatije baronesa Catherine Asthon razgovarala je u Briselu sa kosovskim premijerom Hashimom Thacijem\n“Znam da je ovo vrijeme izazova za Kosovo, prije svega na formiranju nove vlade, pratimo proces izbliza i svima u ovom procesu želimo uspjeh.Šta god da se dogodi nadamo se da će dijalog biti nastavljen i da će početi što je prije moguće. Mnogo toga je urađeno ali ja sam prva koja kaže još mnogo toga treba uraditi” poručila je evropska komesarka za vanjsku politiku i bezbjednost.\nThaci je rekao da je danas je poseban dan za Kosovo, "ne samo zato što u Prištini pada snijeg već i zato što je Kosovo juče postalo član Medjunarodnog olimpijskog komiteta".\nThaci je rekao da sav posao na Kosovu još nije završen kao ni u ostatku Balkana, te da još mnogo toga ostaje da se uradi, ali narod danas gleda u budućnost i viziji evroatlanskih integracija, čega prije nije bilo.\n“Prije dvije godine smo se ovdje u Briselu sreli sa premijerom Dačićem uz mnogo problema, ali danas je potpuno normalno da se ministar spoljnih poslova Ivica Dačić sretne sa šefom diplomatije Kosova Enverom Hodžajem u Beogradu" naveo je on.\nZahvalio je još jednom Ashton na njenoj ključnoj ulozi u tom procesu i zato što je, kako je rekao, sam dogovor bio istorijski i njena uloga u tome je istorijska ".\nThaci je poručio da želi da uvjeri i Ashton i ostale članice EU da je Kosovo posvećeno nastavku dijaloga i u budućnosti i da se radi na jakim temljima tog procesa.\nPoručio je da će novoj visokoj predstavnici EU posao biti malo lakši u ovom procesu i da će novi ljudi u Briselu raditi sa novim Balkanom i novim pitanjima.\n"Više neće biti mržnje i neprijateljstva, već ćemo imati Balkan koji ide ka budućnosti. Ulog gospdje Aston u Balkan su bile investicije u budućnost Balkana koji se kreće ka EU" , rekao je Thaci.


Bondarenko: Srbija menja geopolitičke tendencije - Politika - Dnevni list Danas\nPočetna » Politika » Bondarenko: Srbija menja geopolitičke tendencije\nIzjava predsednika Srbije Aleksandra Vučića o „evropskom mitu“ za Beograd, veoma je važna za balkanski region, jer ukazuje na promenu geopolitičkih tendencija, ocenio je ruski analitičar Oleg Bondarenko, koji je i predsednik Fonda za peogresivnu politiku.\n4Piše: Beta 07. aprila 2020. 11.21\n„Zvanično priznanje o ‘krahu evropske solidarnosti i evroperspektiva’ na najvišem nivou u Srbiji čulo se prvi put posle završetka agresije NATO protiv Jugoslavije i svrgavanja Slobodana Miloševića“, piše Bondarenko u autorskom članku u današnjoj Nezavisinoj gazeti.\nPo njegovoj oceni, globalni korona virus je promenio geopolitička raspoloženja, a princip „drug se poznaje u nevolji“ okrenuo je Srbiju prema Moskvi i Pekingu više nego svi biznis projekti.\n„Primer Srbije mogao bi da bude zarazan i za druge zemlje regiona kada više niotkud ne mogu da očekuju pomoć, tako da i Bosna i Makedonija mogu da se okrenu prema Istoku“, smatra Bondarenko.\nOn dodaje da će se već ove jeseni videti nova geopolitička situacija na Balkanu, posle koraka EU, odgovora Beograda i rezultata parlamentarnih izbora u Srbiji, Makedoniji i Crnoj Gori.\nList Komersant piše o pomoći koju su Srbiji uputili Rusija, Kina i EU, i citira hrvatskog analitičara Vladu Vurušića koji ocenjuje da je Vučić ubeđen da demonstrativno ignorisanje Brisela neće iskomplikovati odnose Beograda i EU koja će nastaviti da pomaže Srbiji kao kandidatu za ulazak.\n„Vučić pokušava da sedi ne na dve stolice kao ranije, već na tri – uključujući i kinesku, što je rizično i nebezbedno. Takvo balansiranje ne može dugo da traje i u svakom slučaju će morati da se opredeli“, rekao je Vurušić listu Komersant.\nAleksandar Vučić, geopolitika, Oleg BondarenkoMoskva\n07. aprila 2020. u 13.07\nNe dao Bog da se novoradikalske teznje ostvare.\n07. aprila 2020. u 13.08\nU svakom slučaju,Srbija je sebe iznedrila sa Evropskog kontinenta i smestila sebe negde uz reku USURI,koja čini granicu izmedju Rusije i Kine.\nŠto se tiče S.Makedonije,Dela BiH i CG,na vreme su se odlučili da ostaju u EVROPI.\n07. aprila 2020. u 13.20\nSta je vama? sto ovome dajete prostor? EU poslala 100 miliona evra, Rusija maske, valjda, i oprala bolnice. Sta je vama ljudi?\n08. aprila 2020. u 12.49\nAna, Eu dala sto miliona za respiratore a nismo dobili nijedan.Rusi dali nesto a to nesto smo dobili , tu je razlika.


Šef Kluba poslanika SNSD-a u Predstavničkom domu parlamenta BiH Staša Košarac izjavio je da je ministar spoljne trgovine i ekonomskih odnosa u Savjetu ministara u tehničkom mandatu Mirko Šarović (SDS) nastavio da ignoriše interese Republike Srpske tako što je glasao za izvještaj o radu Agencije za razvoj visokog obrazovanja i obezbjeđivanje kvaliteta BiH.\nKošarc je rekao Srni da je neobjašnjivo da taj izvještaj bude usvojen na sjednici Savjeta ministara u tehničkom madatu budući da je poznato da Agencija i njen menadžment prave velike probleme javnim univerzitetima u Republici Srpskoj.\n"To je nastavak politike SDS-a u Savjetu ministara, koji je, očigledno, sve vrijeme odbijao saradnju sa Vladom i institucijama Republike Srpske i ponašao se na način da mu političke koordinate definišu bošnjačke političke potrebe i dio međunarodne zajednice", ocijenio je Košarac.\nKošarac je ukazao da je Šarović dajući glas izvještaju o radu Agencije za razvoj visokog obrazovanja i obezbjeđenje kvaliteta BiH za 2018. godinu jasno potvrdio da je lider takvih politika dodvoravanja Sarajevu i ispunjavanju sarajevskih obaveza.\n"Mislim da nema nijednog ministra iz Republike Srpske koji bi trebalo da glasa za izvještaj jedne takve agencije koja praktično radi protiv interesa Republike Srpske, a naš interes je difinitivno obrazovanje, i razvoj javnih univerziteta", rekao je Košarac.\nPrema njegovim riječima, osnovna uloga predstavnika iz Republike Srpske u zajedničkim organima trebalo bi da bude zaštita interese Srpske, što javni univerziteti sigurno jesu.\n"Žao mi je što Šarović nastavlja sa praksom da ignoriše interese Republike Srpske i njene institucije i još jedanput potvrđuje da očigledno želi da radi u interesu bošnjačke komponente i političkih ciljeva i interesa koji se definišu u Sarajevu, a ne u Banjaluci", naglasio je Košarac.\nPremijer Republike Srpske Radovan Višković izjavio je juče da je Savjet ministara u tehničkom mandatu na telefonskoj sjednici usvojio izvještaj agencije za akreditaciju visokoškolskih ustanova u BiH, koji se zakonski nije mogao naći na sjednici, a za koji je glasao čak i jedan od srpskih ministara.\nSrna saznaje da je za izvještaj glasao Mirko Šarović (SDS), ministar spoljne trgovine i ekonomskih odnosa.\nStaša Košarac visoko obrazovanje


Dragan Mektić: “Bosna i Hercegovina ne smije biti žrtva migracije” – Haber.ba\nDragan Mektić: “Bosna i Hercegovina ne smije biti žrtva migracije”\nMektić u Istanbulu na konferenciji - Fena\nNa konferenciji učestvuju predstavnici 50 zemalja iz Evrope, Bliskog istoka i Azije te brojnih međunarodnih organizacija. Za Bosnu i Hercegovinu taj skup je važan jer na njemu učestvuju brojni predstavnici zemalja koje su izvor migracija, ali i zemalja kroz koje migranti prolaze na putu ka zapadnoj Evropi, te će informacije o broju i trendovima migranata biti korisne za buduće planiranje mjera BiH za bolju kontrolu i upravljanje tim procesom, piše “Fena”.\nGovoreći o problemu migracija ministar Mektić je zatražio od EU i zemalja zapadnog Balkana da se upravljaju tim procesom, naglašavajući da pojedine zemlje, a posebno Bosna i Hercegovina ne smiju biti žrtve migracija. Posebno je istakao problem krijumčarenja ljudi i da organizovane kriminalne grupe preuzimaju upravljanje rutom i na tome nezakonito zarađuju veliki novac.\nNa kraju je istakao da se BiH suočava s dodatnim izazovom i problemom jer se nalazi na vanjskoj granici EU, ali da ne želi i neće dozvoliti da postane hotspot za migrante.\nMektić će tokom dana imati i bilateralne sastanke na ministarskom nivou te s predstavnicima međunarodnih organizacija, saoopćeno je iz Ministarstva sigurnosti BiH.\nTeme:Dragan Mektić, izbjeglice, migracije, migranti


LSV | Ucena države sramno krši ljudska prava\nUcena države sramno krši ljudska prava\nNovi Sad, 26. decembar 2018 - Osim ugrožavanja prava trudnica i porodilja koje je Ministarstvo za rad oštetilo novim Zakonom o finansijskoj podršci porodici sa decom, jedna od kategorija oštećenih rešenjem Zakona su deca sa smetnjama u razvoju i nekim oblikom invaliditeta i njihovi roditelji. Liga socijaldemokrata Vojvodine je i ranije ukazivala na manjkavosti ovih rešenja koje predviđa Zakon, postavljala pitanja – ostajući bez odgovora, ali je ugrožavanje zdravlja i egzistencije porodice sraman čin od strane nadležnog Ministarstva za rad, zapošljavanje, boračka i socijalna pitanja.\nUsloviti porodice da biraju između naknade za bolovanje roditelja, nasuprot naknadi za tuđu negu i pomoć na koju pravo ima dete je najbolji povod za ocenu ustavnosti Zakona o finansijskoj podršci porodici sa decom, budući da je u suprotnosti sa Ustavom Republike Srbije, Evropskom konvencijom za zaštitu ljudskih prava, Konvencijom o pravima deteta i drugim dokumentima koja garantuju i štite ljudska prava.\nJedini odgovor nadležnog Ministarstva je formiranje Radne grupe za praćenje primene pomenutog Zakona, bez predloga konkretnih mera koje će ispraviti loša rešenja u Zakonu i nadoknaditi načinjene greške. Nije nikakvo opravdanje to što se ove dve vrste socijalnog davanja koje propisuje član 12. stav 7 Zakona „ukrštaju jer imaju isti cilj – brigu o detetu u okviru porodice i oba se plaćaju iz budžeta istom roditelju koji trenutno ne radi“, što je stav Ministarstva za rad, zapošljavanje, boračka i socijalna pitanja.\nNadležni organi koji odlučuju o ovom pitanju, moraju razumeti da je u pitanju svega nekoliko hiljada porodica, ali da roditelj koji brine o svom detetu, to radi svakodnevno – te ne može da radi. Ako predstavnici Ministarstva u bilo kom trenutku sumnjaju u status ovih porodica – mogu proveriti nalaze interresornih komisija sačinjenih od lekara i stručnih lica koje su sami postavili.\nOdavno je postalo jasno da se republičke institucije i organi ponašaju nepoverljivo prema sopstvenim građankama i građanima, postavljajući nemoguće uslove i otežavajuće okolnosti za sticanje bilo kakvog prava, u ovom slučaju – za tuđu negu i pomoć.\nPrvo su trudnice optuživane da su organizovane u takozvanu „mafiju“, a sada se roditeljima dece sa teškoćama u razvoju i invaliditetom odgovara da zloupotrebljavaju budžet države po dva osnova – šta je sledeće? Ministarstvo za rad zapošljavanje, boračka i socijalna pitanja u najkraćem roku mora ispraviti greške načinjene poslednjom izmenom Zakona o finansijskoj podršci porodici sa decom i ponašati se odgovorno prema građankama i građanima. Liga socijaldemokrata Vojvodine će nastaviti da insistira na ovome.


Nađ Abonji: Nacija je mit | Autonomija\nNađ Abonji: Nacija je mit\nPolitičari oko identiteta nabacuju jedan mit i govore o tome da mi činimo celinu zato što pripadamo jednoj naciji\nŠvajcarska književnica mađarskog porekla, rođena u Vojvodini, Melinda Nađ Abonji, koja se sa roditeljima u ranom detinjstvu iselila u Švajcarsku, kaže da sa roditeljima uvek razgovaraju na mađarskom jeziku, ali dodaje da nacionalni identitet u njenoj profesiji ne igra ulogu, da su „važni jezik i domovina, a ne pasoš“. – Nacionalno pitanje je na ovom području uvek uzrokovalo mnogo problema, a zadatak književnosti je da te granice rastvori i da prikaže lepotu različitosti. Različitosti postoje upravo zato da bi na osnovu njih otkrivali istovetnosti i sličnosti. Politička propaganda saopštava suprotno ovome: političari oko identiteta nabacuju jedan mit i govore o tome da mi činimo celinu zato što pripadamo jednoj naciji – rekla je, pored ostalog, Melinda Nađ Abonji u intervjuu za „Mađar so“.\nMelinda Nađ Abonji trenutno se nalazi na književnoj turneji u Srbiji, tokom koje je nastupila Senti, u svom rodnom Bečeju, kao i Novom Sadu, a u ponedeljak će se predstaviti beogradskoj čitalačkoj publici. U izdanju beogradske „Lagune“ nedavno je objavljen njen roman „Golubije srce“, posvećen porodici doseljenika iz sedamdesetih godina prošlog veka iz Vojvodine u Švajcarsku, koji je za 2010. godinu dobio priznanje kao najbolji roman na nemačkom jeziku u Nemačkoj i Švajcarskoj. Prevod romana na mađarski jezik pojavio se takođe ove godine u Mađarskoj.


Zenica: U IK banci počela isplata penzija - Portal 072info\n6. Januara 2017. Vrijeme objave: 8:40 sati\nIako je iz Fonda penzijsko-invalidskog osiguranja Federacije BiH zvanično najavljena isplata decembarskih penzija za subotu,7. januara,penzioneri-klijenti Investicione banke u Zenici obradovani su već jučer.\nU Javnom preduzeću „BH Pošta“ su potvrdili da isplata penzija putem Pošte počinje u subotu,7. januara,pri čemu se očekuje da Fond PIO dan ranije doznači sredstva.\nOdgovorno lice iz BH Pošte je saopćilo da bi isplata trebala biti okončana za 3 dana.\nTreći poraz rukometaša BiH u Skoplju


0\tAugust 11, 2020 12:31 pm\n20% INCLUDED – Evo kako je nastala “Tip” kultura u Americi\nTrampova administracija nastaviće razgovore sa demokratama kako bi se donela odluka kako će izgledati sedeći stimulusni paket za ublažavanje posledica pandemije koronavirusa – sa ciljem da se uskoro pronađe rešenje, izjavio je u ponedeljak ministar finansija Steven Mnuchin.\n„Ako možemo da postignemo dobar dogovor, spremni smo da to učinimo ove nedelje“, rekao je Mnuchin tokom intervjua za CNBC.\nRasprave koje su vodili Mnuchin, šef osoblja Bele kuće Mark Meadovs, predsedavajuća Doma Nanci Pelosi, i a Chuck Schumer, do sada nisu doveli do sporazuma.\nProšle nedelje, demokrate su želele da se usvoji paket pomoći vredan otprilike tri biliona dolara pod nazivom HEROES Act. Republikanci su, međutim, podržali svoj plan vredan jedan bilion dolara.\nKako bi zaobišao sukobe oko pomoći u Kongresu, predsednik Donald Trump je u subotu potpisao memorandum kojim je usvojio 4 izvršne uredbe. Nakon potpisivanja izvršnih uredbi postavilo se pitanje da li sam predsednik može doneti odluku o drugom stimulusnom čeku u visini od 1200 dolara.\nIako su izvršne uredbe predsednika Trampa bile zamišljene kao mera zaustavljanja sukoba demokrata i republikanaca, izgleda da dve strane nisu bliže postizanju dogovora te su započele međusobne kritike u medijima.\nIpak, očekuje se da pregovori budu nastavljeni ove nedelje, pošto i pored izvršnih uredbi predsednika ostaje još mnogo toga da se reši. Na primer, prema predsednikovom memorandumu, države će morati da podnesu zahtev za finansiranje da bi dobile svoj deo, potrebnih 25% od nedeljne pomoći za nezaposlenei u iznosu od 400 dolara.\nVažno je pomenuti da predsednik Tramp prilikom potpisivanja uredbi nijednom nije pomenuo drugi stimulusni ček u iznosu od 1200 dolara iako je do pre nekoliko dana sve delovalo kao izvesna stvar i očekivao se samo datum početka podele ove pomoći. Iako su i demokrate i republikanci podržali ovaj ček za sada nema nikakve potvrde i zvaničnog dokumenta u kome se ovaj dugo očekivani ček pominje.\nSAD postigle sporazum o 100 miliona doza potencijalne vakcine protiv Kovida 19\n10 načina kako da poboljšate svoj kreditni skor 0\nKvalitetna hrana iz Srbije od sada dostupna na Amazonu! 0


Sa drugog mesta krenuće vozač Red Bula Maks Verštapen, koji je od Rozberga bio sporiji za 0.149 sekundi. On je kao osamnaestogodišnjak postao najmladji vozač u istoriji Formule 1 koji će startovati iz prvog reda. Treći je bio vozač Ferarija Kimi Raikonen sa zaostatkom od 0.166 sekundi. Njegov klupski kolega, četvorostruki svetski šampion Sebastijan Fetel počeće trku sa četvrtog mesta, a Danijel Rikardo iz Red Bula sa petog.\nVodeći u generalnom plasmanu, aktuelni svetski prvak Luis Hamilton iz Mercedesa startovaće sa poslednjeg 22. mesta posle kazne od 55 mesta zbog brojnih izmena na motoru. Posle kazni Fernando Alonso iz Meklarena startovaće sa pretposlednjeg mesta, a Markus Erikson iz Zaubera sa 20. mesta.\nTrka za Veliku nagradu Belgije vozi se u nedelju od 14 časova.


ABA LIGA: Partizan SPOR na početku, a onda su Veličković i Mozli započeli DEMOLIRANJE Krke!\nUbedljiv trijumf crno-belih.\nKošarkaši Partizana savladali su u okviru devetog kola ABA lige ekipu Krke iz Novog Mesta u "Štark areni" sa 102:80 (22:20, 24:17, 23:19, 33:24) i na taj način nastavili borbu za sam vrh regionalnog takmičenja. Osim lošeg početka i dobroh šuta za tri gostiju tokom prvog dela meča, izabranici Andree Trinkkijerija zaigrali su daleko bolje u nastavku duela i zabeležili ubedljiv trijumf pred svojim navijačima.\nKao i na prethodnim >> Pročitaj celu vest na sajtu SrbijaDanas.com << mečevima, košarkaši Partizana ušli su neangažovano u duel što je Krki omogućilo da preko Jošila dođe do prednosti od 16:10. Hroničan problem crno-belih sa početka ove sezone nastavio se i danas... Bez agresivnosti u odbrani i pritiska na spoljnu liniju protivnika, uz slab protok lopte u napadu doneo je novu brigu trener Andrei Trinkijeriju.\nPočela je utakmica 9. kola @ABA_League između #KKPartizan i @bckrka #ABALiga pic.twitter.com/44f1hncHOk\n— KK Partizan NIS (@PartizanBC) December 1, 2019\nSuđenje od poečtka sezone u regionalnom takmičenju, ali i na ovoj utakmici bilo je manje više nego teatralno, pošto je je sudijska trojka uspela da za prvih deset minuta igre odsvira čak 14 prekršaja, što je dodatno usporilo meč u ne toliko popunjenoj "Štark areni". Crno-beli su uspeli da odigraju bolju odbranu u finišu prve deonice i na taj način reše ovaj period igre u svoju korist rezultatom 22:20.\nPosle prvih 10 minuta:#KKPartizan 22@bckrka 20#ABALiga pic.twitter.com/ZONJMC6vRC\nU nastavku duela Partizan je igrao u ritmu toplo-hladno i na krilima pre svega Novice Veličkovića kako i Vila Mozlija pod samim košem Krke, uspeo da anulira čak osam trojki gostiju u prvom poluvremenu. Na kraju prvih 20 minuta Partizan je vodio sa 46:37.\nPosle 20 minuta igre, crno-beli vode protiv @bckrka sa 46:37#KKPartizan #ABALiga pic.twitter.com/RsGhPsIeuF\nCrno-beli su od starta drugog dela zaigrali znantno čvršće u odbrani, a kao nagrada za dobru igru u odbrani došao je i šut za tri poena. Partizan je sredinom trće deonice imao najvećih plus 19 - 60:41! Do kraja duela crno-beli su držali konstantu u napadu i nisu dozvolili gostima da se vrate u duel šutevima spolja. Na kraju, rezultatom tim Andree Trinkijerija ostvario je šesti trijumf u regionalnom takmičenju ove sezone uz tri poraza.\nPARTIZAN - KRKA NOVO MESTO 102:80 (22:20, 24:17, 23:19, 33:24)\nDVORANA: Štark arena (2469 gledalaca)\nSUDIJE: Uroš Obrknežević, Miloš Koljenšić, Denis Hadžić.\nPartizan: Volden 11, Zagorac 16, Gordić 4, Jaramaz 17, Miletić 4, Veličković 9, Birčević 20, Janković, Tomas, Pejners 12, Mozli 9.\nKrka Novo Mesto: Kouzi 24, Džons 5, Marineli 11, Škedelj, Stipaničev 2, Đapa 7, Fifolt, Balažič, Jošilo 15, Rakićević 2, Lapornik 4, Ramljak 10.\nMornar - Budućnost 92:95\nIgokea - Mega Bemaks 69:72\nCedevita Olimpija - Crvena zvezda 75:64\nCibona - Primorska (20)\nPartizan - Krka (20)\nPARTIZAN DOČEKUJE KRKU: Trinkijeri ZADOVOLJAN, ovo se crno-belima nije dogodilo od početka sezone\nIzvor: SrbijaDanas.com, 02.Dec.2019\nMeč se igra u nedelju od 20 časova u "Štark Areni"...Košarkaši Partizana dočekuje Krku u okviru devetog kola ABA lige. Utakmica se igra u Štark Areni u nedelju, 1. decembra od 20 časova. Trener crno-belih Andrea Trinkijeri naglasio je da je ekipa konačno imala vremena za oporavak nakon napornih...


Nemanja Nedović je pružio fenomenalnu partiju u dresu Olimpije u 8. kolu italijanskog "Palakanestra" sa 19 poena uz stoprocentan šut za dva poena 4/4, šut za tri 2/5, 2 skoka i 1 asistenciju.\nJoš jedan srpski as u redovima Armanija, Vladimir Micov, meč je okončao sa tek 3 poena i 2 asistencije.\nOlimpija je bila veoma dominantna tokom čitavog susreta. Još u prvom poluvremenu su svima stavili do znanja da neće tek tako ispustiti pobedu na ovom susretu. U trećem kvartalu su bili sjajni, dobili su taj deo meča sa 33:15 i bilo je jasno da su oni pobednici, samo se čekao krajnji rezultat, koji je glasio 83:63.\nOlimpija je trenutno četvrta sa skorom 5-3, dok je Pistoja 16. sa 1-7.


Vućić, koji će se sutra u Rimu sastati sa italijanskim premijerom Enrikom Letom, ministrom odbrane Mariom Maurom, kao i sa italijanskim investitorima, podsetio je da se "500L", pored Evrope i Rusije, izvozi i u SAD, gde je ovih dana isporučen prvi kontigent automobila.\nU intervjuu Ansi, Vučić je takođe izrazio nezadovoljstvo zbog nedavnog incidenta u fabrici u Kragujevcu, kada su, kako navodi italijanska agencija, radnici fabrike, nezadovoljni uslovima rada, platama i ukidanjem pauze za pušenje, šrafcigerima oštetili više od 30 novih vozila.\n- Realnost je da u Srbiji mora više da se radi. Stidim se toga što se desilo u Kragujevcu - rekao je Vučić dodajući da Srbi treba da nauče da kod kuće rade isto kao što rade kada odu u inostranstvo.\nVučić je napomenuo da je, zahvaljujući Fijatu i drugim italijanskim malim i velikim kompanijama, kao što su Beneton, Kalcedonija i Geoks, izvoz Srbije u Italiju premašio izvoz u Nemačku.\n- Očekujemo da će značajan broj italijanskih preduzeća koja sada posluju u drugim zemljama doći u Srbiju. Pružamo stabilne i primamljive uslove, počevši sa jednostavnijom birokratskom procedurom i bržim izdavanjem potrebnih dozvola - poručio je vicepremijer, dodajući da ne očekuje da će pogoršanje ekonomske krize uticati na italijanske investicije u Srbiji.


ODGOVOR UREDNIKA POSLANICI ANI NIKOLIĆ: Naknadna pamet nikad nije dobar izbor – LUPA\nBroj pregleda 5,740\nPoslanica Demokratske partije socijalista u Skupštini Crne Gore Ana Nikolić sada se služi naknadnom pameću, koja nikad nije dobar izbor. U svom demantu tvrdi da je neko pokušava uvući u takozvano „političko blato“, navodima da je o trošku države kupovala skupe parfeme.\nKoliko je to daleko od istine govori podatak da Nikolićeva ni u dva telefonska razgovora sa novinarom prije objave teksta nije nijednom riječju demantovala da je kupila dva parfema o trošku države.\nTek kad je izašao tekst, nakon kojeg je javnost burno reagovala, shvatila je da je pogriješila pa se naknadno sjetila da demantuje kupovinu.\nOčekivala je od novinara da joj putem mejl adrese u pripremi teksta proslijedi raspoložive precizne podate, analitičku karticu i slično, kako bi „dala bližu informaciju“, međutim, to nije bilo moguće jer bi novinar u tom slučaju otkrio i ugrozio savjesni izvor informacije za sumnju o mogućoj zloupotrebi novca poreskih obveznika.\nTo ni u kom slučaju nije bila opcija.\nPosjetio bih poslanicu Anu Nikolić da je Zakonom o medijima propisano da „novinar i druga lica koja se, u toku prikupljanja, uredničke obrade ili objavljivanja programskog sadržaja, upoznaju sa informacijama koje bi mogle da ukažu na identitet izvora, nijesu dužni zakonodavnoj, sudskoj ili izvršnoj vlasti ili bilo kom drugom fizičkom ili pravnom licu otkriti izvor informacije koji želi ostati nepoznat“.\nOvom prilikom savjetujem poslanicu Anu Nikolić da se mane pisanja naknadnih reagovanja i da ubuduće obrati pažnju da savjesnije troši novac poreskih obveznika. Sve da je istina da su skupi parfemi kupljeni kao prigodan poklon važnom posjetiocu, što nije bilo moguće utvrditi, jer, gle slučaja, Prestonica ne vodi evidenciju o poklonima, to ne znači da je ta kupovina morala da se realizuje.\nTo kažem iz razloga što nije u redu da se građani svakodnevno zatrpavaju sve većim i većim porezima i sličnim dažbinama, oduzimaju im se zakonom stečene naknade, dok, sa druge strane, vlasti u ovom slučaju jednog grada nekom plaćaju skupe mirise i slično.\n← REAGOVANJE POSLANICE I PRIJESTONICE CETINJE: Parfemi kupovani za protokolarne poklone\nKOMANDANTU SAJ-A POSAO PROCVJETAO NAKON PREBIJANJA GRAĐANA: Firma Radosava Lješkovića zaradila 219.000 eura →


Ambasador Norveške: Iznenađen sam i rastužen vešću o prodaji Norveške kuće\n► Ambasador Norveške: Iznenađen sam i rastužen vešću o prodaji Norveške\nAmbasador Norveške u Srbiji Arne Sanes Bjornstad izjavio je danas da je iznenađen i rastužen vešću o prinudnoj prodaji kuće srpsko-norveškog prijateljstva u Gornjem Milanovcu zbog duga i dodao da Norveško društvo koristi pravna sredstva kako bi se prodaja zaustavila.\nPortal GMinfo.rs objavio je danas da je oglašena prodaja te kuće zbog duga Norveškog društva, pravnog naslednika Društva jugoslovensko-norveškog prijateljstva, koje je vlasnik kuće.\nProcenjena vrednost tog objekta je 65.714.350 dinara, a početna cena na javnom nadmetanju zakazanom za 14. novembar je 39.429.610 dinara, odnosno 60 odsto procenjene vrednosti. Norveška kuća je izgrađena 1987. godine ;donacijama Društva jugoslovensko-norveškog prijateljstva, Opštine Gornji Milanovac, Vlade i Ambasade Kraljevine Norveške, i tadašnjeg građevinskog preduzeća Graditelj iz Gornjeg Milanovca, čiji je direktor Živorad Bata Knežević bio jedan od preživelih interniraca u logorima Norveške.\nSimbolizuje tradicionalnu srpsku brvnaru, i vikinški brod, spojene u jednu celinu, a građena je od norveškog drveta koje je poslato sa severa Evrope u Šumadiju.\nSanes Bjornstad /\n9.11.2018, 19:26h Milica Preporuči\nIskreno se nadam da se ovo neće dogoditi, što zbog pijeteta prema našim internircima (među njima su bili moj otac, stric i deda), što zbog svakovrsne podrške Kraljevine Norveške našem narodu u to vreme, a i danas. Malo ko bi se usudio da pruži parče hleba reskirajući pri tome svoj život, a Norvežani jesu. O Norvežanima i njihovim naporima da pomognu našim sužnjima slušala sam samo nalepše od najranijeg detinjstva. A danas - koliko obnovljenih ustanova, koliko humanitarnih akcija, poslovnih kontakata ... Neko bi morao da zaustavi prodaju ovog simbola srpsko-norveškog prijateljstva. Verujem da je neko zadužen za zaštitu nacionalnih interesa i da će se iznaći rešenje koje ne narušava bilo čije dostojanstvo. Norvežani zaslužuju respekt i zahvalnost!


ŠOSO "Milan Petrović" - ŠOSO “MILAN PETROVIĆ” NA ZMAJEVIM DEČIJIM IGRAMA\nPočetna Aktuelnosti ŠOSO “MILAN PETROVIĆ” NA ZMAJEVIM DEČIJIM IGRAMA\nŠOSO “MILAN PETROVIĆ” NA ZMAJEVIM DEČIJIM IGRAMA\nPreko 10.000 dece i mladih, među kojima su bili i učenici OŠ "Milan Petrović" su u periodu 01-05.06.2011.godine učestvovali u 60 programskih celina, brojnim interaktivnim programima, izložbama, koncertima, radionicama, pozorišnim predstavama koje je ponudio svojevrstan program 54. Zmajevih dečijih igara.\nJedna grupa dece (12 učenika) bila je 03.juna.2011.godine direktni učesnik vesele povorke dečijih kreacija I mašte na Dečijem karnevalu, gde su maskirani kao "deca sveta" (japanci, arapini, kinezi, indijanci, afrikanci, itd.) ulepšali i obogotalili povorku zajedno sa drugim maskiranim novosađanima.\nPored ozbiljne konkurencije kretativnih i maštovitih maski, naša deca su osvojila nagradu koju su upriličili sponzori Zmajevih dečijih igara. Nastavnice koje su organizovale i realizovale navedenu aktivnost sa decom su: Jasmina Vilić, Ruža Šarić, Milica Petrović, Danijela Dapčević.\nDruga grupa dece je istog dana na maloj sceni "pod lipom" imala priliku da se pokaže u plesnoj tački uz pesmu Waca, Waca- Sakira.\nNastavnici koje su organizovali i realizovali navedenu aktivnost sa decom bili su Mirjana Bandić i Robert Gomboš.


Sindikat fudbalera » Saopštenje za javnost\nPovodom zabrane registracije novih igrača koju je izrekla Disciplinska komisija FSS prema FK „Novi Pazar“\nDisciplinska komisija FSS pred početak letnjeg prelaznog roka tekuće sezone donela je odluku o zabrani registracije novih igrača svim klubovima koji po pravnosnažnim odlukama nadležnih komisija FSS nisu izmirili svoje finansijske obaveze. Jedini klub, od devet kojima je bila zabranjena registracija, koji do početka nove sezone nije izmirio svoje obaveze prema igračima je FK „Novi Pazar“.\nOdluka Dispciplinske komisije FSS je u potpunosti u skladu sa propisima FSS i Disciplinskim pravilnikom Član 93. Na poslednjem sastanku koji smo imali u Nionu, u januaru 2013. a na kome su osim SPFN učestvovali predstavnici FSS i Zajednice Super lige skrenuta je pažnja svim savezima da moraju da poštuju odluke koje donose, kao i pravilnik o finansijskom fer-pleju, po kome nije dozvoljeno da se klubovi koji imaju dugove prema igračima ili trenerima dodatno zadužuju.\nDisciplinska komisija FSS, na čelu sa gospodinom Slobodanom Pajovićem, koga smo često javno kritikovali, i gospodin Zoran Laković, generalni sekretar FSS, ovoga puta zaslužuju sve pohvale za doslednost u sprovodjenju odluka i pored velikih pritisaka kojima su bili izloženi. Na ovaj način zatvorena je mračna strana srpskog fudbala u kome je poslednjih petnaest godina vladao totalni haos u odnosima izmedju klubova i igrača.\nFK „Novi Pazar“ je zbog duga prema bivšem igraču Edinu Ademoviću suspendovan prvi put u zimskom prelaznom roku sezone 2012/13. Tada su predstavnici FK „Novi Pazar“ poslednjeg dana za registraciju kontaktirali igrača i molili ga za sporazumni dogovor plaćanja duga u tri rate. Na preporuku SPFN, Edin Ademović je potpisao sporazum po kome je FK „Novi Pazar“ trebalo da mu isplati celokupan dug zaključno sa junom 2013. FK „Novi Pazar“ nije Edinu Ademoviću isplatio ni jedan dinar po osnovu potpisanog sporazuma i na taj način i pored čvrstih usmenih garancija izigrali su igrača.\nDisciplinska komisija FSS je ponovo aktivirala zabranu registracije novih igrača u letnjem prelaznom roku tekuće sezone, a FK „Novi Pazar“ je dan pred početak prvenstva, tj. u petak 9. avgusta pozvao advokata igrača i ponovo ponudio sporazum. Edin Ademović je odbio da prihvati predlog kluba, jer je već jednom bio izigran, a Disciplinska komisija FSS striktno se držala propisa i nije dozvolila klubu da registruje nove igrače. Jedini krivac za ovakvu situaciju je FK „Novi Pazar“ i neodgovorno ponašanje njegovih predstavnika koji misle da su iznad zakona i propisa.\nPostavljamo pitanje: šta bi se desilo da je Disciplinska komisija FSS napravila ustupak FK „Novi Pazar“ i dozvolila registraciju novih igrača?\nNa taj način, pored kršenja sopstvenih propisa od strane Disciplinske komisije, bili bi oštećeni svi klubovi koji su svoje obaveze izmirili na vreme i utakmica prvog kola protiv FK „Partizan“ bila bi neregularna jer bi bilo dozvoljeno da takmičenje počne klub koji nije ispunio svoje obaveze kao što је to učinilо preostalih 15 članova Super lige. Pored navedenog, FSS i srpski fudbal snosili bi nesagledive posledice, bili bi izloženi kazni od strane UEFA, a sistem za sprečavanje dodatnog zaduživanja već zaduženih klubova, koji u Srbiji funkcioniše dve ipo godine, pao bi u vodu. To bi bio početak kraja srpskog klupskog fudbala.\nZbog svega toga, još jednom ističemo, da SPFN daje i davaće punu podršku svim organima FSS koji rade u skladu sa zakonima i propisima FSS.\nTakođe, pozivamo predsednika FSS, gospodina Tomislava Karadžića, da kao i njegovi bliski saradnici, zauzme jasan i nedvosmislen stav povodom ovog slučaja i prekine sa politikom precutkivanja problema koja omogucava sprovodjenje dvostrukih aršina i kao prvi covek FSS zauzme stav kako se ovakve stvari u budućnosti ne bi dešavale.\nSamo u poslednjih godinu dana, SPFN je poslao više dopisa na adresu predsednika FSS u kojima je bio obavešten o ovakvim stvarima i upozoren na posledice koje bi mogle nastati. Gospodin Tomislav Karadžić je ignorisao naša upozorenja i umesto da rešava nastale probleme i sankcioniše klubove i pojedince, pružao im je zaštitu. Na taj način je direktno radio na štetu srpskog fudbala jer sa svoje pozicije nije jasno ukazivao ne stetne pojave i u korenu ih sprecavao.\nUkoliko gospodin Tomislav Karadzić ne želi da radi u interesu fudbala i regularnosti, neka podnese ostavku na predsedničku funkciju i poštedi nas više uzimanja Srbije kao negativnog primera na svim svetskim fudbalskim forumima na kojima su predstavnici SPFN učestvovali.\nFIFPro prijavio FSS FIFA\nIzaberite mesec: May 2019 April 2019 March 2019 November 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 July 2017 June 2017 May 2017 March 2017 February 2017 January 2017 December 2016 November 2016 October 2016 September 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 July 2014 June 2014 May 2014 April 2014 March 2014 February 2014 January 2014 December 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 April 2012 March 2012 February 2012 November 2011 July 2011 April 2011 March 2011 February 2011 January 2011 November 2010 October 2009 March 2009


Ana lako do drugog kola – Nadlanu.com\nAna lako do drugog kola\nBEOGRAD, 24. maja 2010. (Beta) - Srpska teniserka Ana Ivanović plasirala se u drugo kolo Rolan Garosa, pošto je u Parizu pobedila 89. igračicu sveta Kai-Čen Čang sa Kineskog Tajpeha sa 2:0 (6:3, 6:3).\nProtivnica Ane Ivanović u drugom kolu Rolan Garosa biće pobednica duela 28. nosioca Alise Klejbanove iz Rusije i Ukrajinke Marije Koriceve, 104. igračice na WTA rang listi teniserki.\nIvanovićeva je sa Klejbanovom do sada igrala tri meča. Izgubila je ove godine u Fed Kupu i 2009. na Otvorenom prvenstvu Ausralije, a pobedila prošle sezone u Dubaiju.\nProtiv Koriceve igrala je samo prošle godine u Majamiju kada je i pobedila.\nIvanovićeva je prošle sezone stigla do cetvrtog kola Rolan Garosa, a godinu dana ranije je u Parizu osvojila svoju jedinu grend slem titulu. Posle toga nije uspevala da se plasira među osam najboljih teniserki na bilo kom od četiri grend slema u sezoni.


Proglašeni pobednici takmičenja "Kako biti cool na netu"\nPrvu nagradu dobila je Nevena Končar iz sela Ribnik pored Trestenika osvojivši iPhone 5s, drugu nagradu smartfon Samsung J5 osvoji je Miloš Tadić iz Vrbasa, a treću tablet Lenovo A8-50, Emin Pećanin iz Sjenice.\nCilj takmičenja koje je trajalo punih osam nedelja bio je da podstakne mlade da dele fotografije na kojima je prikazano ono što za njih predstavlja najviše pozitivne vrednosti i angažuju svoje prijatelje da za njih glasaju. Gotovo 600 takmičara postavljalo je svoje fotografije na Fejsbuk stranicu „Biraj reči hejt spreči“ i trudilo se da za svoje fotografije obezbede što veći broj lajkova. Na taj način promovisane su pozitivne strane društvenih mreža kao i odgovorno ponašanje na internetu.\nPostavljeno je više od 340 fotografija koje su ispunjavale kriterijume takmičenja. One sa najvećim brojem lajkova ušle su u uži izbor a pobednike je odredio žiri koji su činili predstavnici Ministarstva prosvete, nauke i tehnološkog razvoja, UNICEF-a i Telenor fondacije.\nFejsbuk takmičenje „Kako biti cool na netu“ deo je sveobuhvatnog projekta „Zaustavimo digitalno nasilje“ koji od 2012. širom Srbije sprovode Telenor fondacija, Ministarstvo prosvete, nauke i tehnološkog razvoja i UNICEF sa ciljem da decu i mlade podstaknu da promovišu i šire pozitivne poruke i kvalitetne sadržaje na internetu i da na bezbedan način koriste internet.


Zahvalnost Srbiji na podršci i pomoći /VIDEO/ - NTV Arena\nZahvalnost Srbiji na podršci i pomoći /VIDEO/\nČestititam rukovodstvu Srpske što su uspjeli da sačuvaju ekonomnsku stabilnost. Kako uspijevaju, kapa im dole, ali to je veoma važno za sve nas, rekao je nakon sastanka sa zvaničinicima Srpske, Aleksandar Vučić, predsjednik Srbije i poručio da će Srbija imati snage da pomogne RS bude li imala bilo kakvih problema sa likvidnošću.\nSrpska uz pomoć Srbije i Vučića danas izgleda bolje i stabilnije, kaže Dodik.\nNa pitanje da prokomentariše informacije da će RS prodati Elektroprivredu Srbiji kako bi Milorad Dodik “kupio” podršku za predstojeće izbore, Vučić je rekao da neki nisu razumjeli inicijative koje su juče potpisane u vezi sa srednjim tokom Drine.\nInače, kaže, regionu je potrebno ukrupnjavanje, a Srbija je zainteresovanija za neke druge elektroprivrede, ali ne bih da otkrivam planove kaže Vučić.\nUpoznao je Vučić delegaciju iz Srpske i sa pitanjima koja su vezana za Kosovo i Metohiju. Srpski član Predsjedništva BiH Milorad Dodik izjavio je da Srbija nema potrebe da žuri po pitanju rješavanja pitanja Kosova, a da Republika Srpska sebe vidi u nacionalnoj i drugoj integraciji sa Srbijom u budućnosti.\nPrve građevinske dozvole su spremne za izgradnju auto – puta Kuzmin – Sremska Rača i radovi kreću ubrzo, precizirao je Vučić. Srbija će već sutra uputiti I pomoć Drvaru, brinući tako o Srbima koji žive u FBiH.\nSastanku u zgradi Generalnog sekretarijata predsednika Republike prisustvali su i predsjednica Republike Srpske Željka Cvijanović i predsjednik Vlade Srpske Radovan Višković. Zvaničnici Srpske razgovarali su danas u Beogradu i sa patrijarhom srpskim Irinejem.\nTags: aleksandar vucic, milorad dodik, rs, srbija, zemlja\nUsvojeni rebalans budžeta i Izvještaj o radu Gradonačelnika i Gradske uprave\nDodik: Hitno deportovati sve migrante iz BiH /VIDEO/


VUČIĆ LAŽE I MAŽE OČI NARODU, PA DOKLE VIŠE: Vlada ima dobru finansijsku situaciju, stojimo perfektno! - Naša Borba\nVUČIĆ LAŽE I MAŽE OČI NARODU, PA DOKLE VIŠE: Vlada ima dobru finansijsku situaciju, stojimo perfektno!\nOn je gostujući na RTS-u rekao da je mnogo novca potrošeno na uvoz struje, većim delom usled havarija EPS-a, i da vlada plaća taj uvoz.“Mnogo je novca potrošeno. Mi plaćamo, vlada ima dobru finansijsku situaciju. Vlada stoji perfektno„, rekao je Vučić odgovarajući na pitanje koliko je novca potrošeno zbog havarija u energetskom sistemu od sredine decembra prošle godine.\nOn je rekao da ima i subjektivne odgovornosti za havarije jer nije dovoljno investirano, i da moraju da se zamene drvene bandere i brže čisti sneg da ne bi bilo prekida u dostavi struje zbog kvarova na elektromreži. Na pitanje kako ocenjuje to što je v. d. direktora EPS-a Milorad Grčić, koji je juče dao ostavku, optužio ministarku rudarstva i energetike Zoranu Mihajlović da će odvesti elektroenergetski sistem u propast, Vučić je rekao da to smatra „tragedijom unutar vlasti“, a da on samo želi da se bolje radi.\n„On verovatno smatra da je ona kriva za njegov odlazak, a ona da je nedovoljno stručan“, rekao je Vučić. Vršilac dužnosti direktora EPS-a Milorad Grčić obavestio je pismom premijerku Anu Brnabić o neopozivoj ostavci i stanju u EPS-u, nakon što je juče o tome prvo upoznao predsednika Aleksandra Vučića jer je, kako je rekao, i posao vršioca dužnosti direktora EPS-a, ali i politički angažman i članstvo u Srpskoj naprednoj stranci prihvatio isključivo zbog njega. Grčić je u pismu priznao da nije bilo dovoljno investicija u tom preduzeću, da neki od planiranih projekata nisu realizovani, a neki drugi su kasnili, ali da je bilo brojnijih pozitivnih rezultata.\nOn je rekao da preuzima odgovornost za loše rezultate, a da pozitivni nisu plod samo njegovog rada, već direktnih izvršilaca, rudara, varilaca, mehaničara, „jednom rečju radnika sa velikim slovom R“. On je naveo niz projekata na kojima se radi i koji su planirani, ali ni jednom rečju nije objasnio ko je odgovoran za havariju u decembru prošle godine kada je u termoelektrani „Nikola Tesla“ (TENT) u Obrenovcu zaustavljena proizvodnja struje zbog blatnjavog uglja koji je ugasio gorionike. Grčić je u pismu izneo i ono što mu, kako je rekao, leži na srcu i sugerisao Vučiću i Brnabić da „ako dozvole da elektroenergetski sistem Srbije vode ljudi poput Zorane Mihajlović, Srbija će postati šaka jada, koju svako može da pozoba“.\n„Ukoliko gospođa Zorana Mihajlović ostane na čelu Ministarstva rudarstva i energetike duže od tri meseca, ako bude vodila to ministarstvo i jedan jedini dan posle izbora, naš elektroenergetski sistem je osuđen na smrtnu kaznu, na potpunu propast„, naveo je Grčić.\nVučić je od 17. decembra, nekoliko dana posle havarije na TENT-u, umesto Grčića kome je mandat v. d. direktora istekao pre četiri godine, izjavljivao više puta da se može smatrati da je Grčić dao ostavku, a da će se ona realizovati kad se „sistem stabilizuje“.\nPrethodni tekstVUČIĆ: Nikad neću dozvoliti zabranu nošenja hidžaba! Nikad!\nSledeći tekstNOGO: Pomilovaću svakoga ko ubije izvršitelja, ali Vučić mi treba živ kako bi odgovarao za sve!


ponedeljak, 27 septembar 2021 23:17\nutorak, 10 avgust 2021 00:27\nDoderović u FC Sveti Jur Slovačka!\n* Golman Ivan Doderović (33) rođeni Leskovčanin internacionalac u Slovačkoj i Austriji\nKratko podsećanje, karijeru je počeo u FK Dubočica u rodnom Leskovcu (sve selekcije od petlića do prvog tima...)\nKlubovi van granica Srbije gde je nastupao: FC 34 Paluďzka Liptovsky Mikulaš (Slovačka), FC Angern (Austrija), FC Slovan Modra (Slovačka).\nIskusni tridesetrogodisnji golman FC Slovan Modra Slovačka Doderović ovoga leta 2021. godine odlazi na jednogodišnju pozajmicu u slovački FC Sveti Jur koji se takmiči u 4. ligi Slovačke - grupa Bratislava.\n- Potpisao sam ugovor o pozajmici sa klubom FC Sveti Jur iz istoimenog mesta. Klub sa tradicijom koji je igrao Drugu i Treću ligu Slovačke. Inače, Klub se nalazi na 5 kilometara od Bratislave, glavnog grada Slovačke. U Klubu su odlični uslovi za rad, trener Patrik Volf nekadašnji igrač proslavljenog Slovana iz Bratislava odlično radi sa ekipom - informiše za Novi Radio Sombor o ovoj svojoj novoj ekskluzivnoj informaciji Ivan, koji je zadobio već podobro popularnost navijača u fudbalskoj Slovačkoj i dopunjuje zahvalnošću:\n- Zahvaljujem se menadžeru Ademu Useini koji je realizovao ovaj transfer i predsedniku Kluba Polakoviću.\nJedna simbolika u ovom transferu jeste to da ime kluba SVETI JUR prevedeno na srpskoi znači Sveti Georgije što je i krsna slava Ivana Doderovica i njegove porodice; treba još reći i to da je ugovor o pozajmici u novom klubu potpisao na veliki srpski pravoslavni svetac, 2. avgusta, na Svetog Iliju.\n"Kako naš narod kaze" Ivana Doderovića poznajemo kao velikog vernika, pobožnog čoveka, tako da - zaista, potvrđeno je itekako pravilo da - ništa nije slučajno.\n- U dodatku, još nekoliko atraktivnih fotografija -


Svetlana - Ceca Bojković dobila je, kao 21. laureat, Nagradu "Dobričin prsten", ugledno priznanje koje dodeljuje Savez dramskih umetnika Srbije.\nŽiri je odluku doneo većinom glasova i u sledećem sastavu: Mihailo - Miša Janketić, predsednik i članovi: Dragana Bošković, Mile Stanković, Đorđe Marjanović, Veljko Radović, Lidija Stevanović i Boris Isaković.\nTalenat je, kaže Svetlana Bojković, ono što povezuje "visoko društvo" svih dobitnika ovog visokog priznanja. Talenat je, međutim, višeznačan, odnosi se ne samo na glumu već i na "prijemčivost i osetljivost na istinu i to je zajednički imenitelj svih dobitnika Dobričinog prstena. Vodilja umetnika kroz život, kako god da ga živi, greši, sukobljava se sa ljudima, zapravo je težnja ka istini. I to je početak u umetnosti koji vodi stabilnoj putanji sa koje tokom svih tih godina mnoge stvari polako otpadaju, ali na kraju ostaje ono što je čisto. Čast mi je što sam među dvadeset fenomenalnih umetnika za koje je težnja ka istini sigurno zajednički imenitelj".\nSve manifestacije u vezi sa ovom nagradom (dodela, izdavanje i promocija monografije o dobitniku) već šestu godinu su pod generalnim pokroviteljstvom Fonda Filip i Madlena Cepter. Podršku dodeli Nagrade dao je i Sekretarijat za kulturu grada Beograda. Svečanost uručenja zlatne kopije prstena Dobrice Milutinovića (izrada Zlatare Majdanpek) Svetlani Bojković biće održana u decembru.\nPočetkom jeseni, odlukom osnivača: Skupštine grada Novog Sada, promenjen je personalni sastav uprave Sterijinog pozorja. Na čelo ove institucije izabran je mr Miroslav - Miki Radonjić, a dotadašnja direktorka mr Mirjana Markovinović razrešena je funkcije, ali je na poziv novoizabranog direktora prihvatila da ostane u Pozorju - na već dugo upražnjenom mestu generalnog sekretara.\nOve promene u upravi SP učinile su da i redakcija "Scene", od ovog broja, radi u nešto izmenjenom sastavu. Budući da se Miroslav Radonjić, nakon dolaska na mesto direktora SP, povukao iz redakcije, na njegovo mesto došla je mlada dramatičarka Maja Pelević, kojoj želimo da se dobro oseća u našoj redakciji i od koje, naravno, očekujemo dobre, sveže i, što da ne, drske ideje.


Humanitarni koncert "Za dečiji osmeh" za pomoć socijalno ugroženoj deci\nHumanitarni koncert „Za dečiji osmeh“ za pomoć socijalno ugroženoj deci\nU Kulturnom centru Zrenjanina, u sredu, 4. decembra, biće održan humanitarni koncert „Za dečiji osmeh“. Koncert počinje u 18 časova, a u okviru njega će se prikupljati sredstava za socijalno ugroženu decu.\nU okviru programa nastupaju Kulturni centar „Svetozar Marković“, udruženje „Moja sosa“, KUD „Lola“ iz Perleza, „Centar za igru“, „Free dance“, animatorka Marijana Didi, deca iz vrtića „Bambi“ i horić Muzičkog zabavišta „Sanjalice“.\nSvako ko dođe na koncert može da pokloni slane i slatke proizvode, neotpakovane igračke, školski pribor i druge stvari prema sopstvenom izboru. Od tih proizvoda biće napravljeni paketići koji će biti darovani onima kojima je to najpotrebnije.\nOrganizator koncerta „Za dečiji osmeh“ je Fejsbuk grupa „Mame Zrenjaninke“ u saradnji sa Crvenim krstom Zrenjanin.\nTagovi"Za dečiji osmeh" humanitarni koncert\nPeti susret dečijih folklora Banata i Republike Srpske u Kleku


Šumarac (DS): Još nema postupaka zbog prekomerne sile policije – Gerila\nGerila > Politika > Šumarac (DS): Još nema postupaka zbog prekomerne sile policije\nobjavljeno na Aug. 09, 2020 u 1:47 pm\nPotpredsednik Demokratske stranke (DS) Dragoslav Šumarac izjavio je danas da se MUP i tužilaštvo mesec dana od protesta u Beogradu i drugim gradovima u Srbiji nisu oglasili o pokrenutim postupcima protiv policajaca koji su tada prekomerno upotrebili silu.\nOn je podsetio da je DS tražila smenu direktora policije Vladimira Rebića zbog njegove odgovornosti zbog brutalnosti uniformisane i neuniformisane policije.\n“Kao i u mnogim drugim slučajevima krivične prijave koje su podnele organizacije građanskog društva završavaju u nečijoj fijoci. Ova vlast nastavlja da legalizuje nasilje koje vrše različite parapolicijske grupe. Tužilaštvo se nije oglasilo ni jednom u vezi sa ovim slučajevima”, naveo je Šumarac u pisanoj izjavi.\nOn je upitao ko su ljudi u civilu koji su tukli i privodili ljude, kao i da li je moguće da niko nije odgovoran za brojne snimljene slučajeve nezakonitog ponašanja uniformisanih i neuniformisanih policijskih službenika.\n“U Srbiji kakvu želimo, bezbednosne službe moraju biti kontrolisane od strane Narodne Skupštine. U tek konstituisanoj jednoumnoj skupštini teško da će iko smeti da postavi pitanje o batinašima”, istakao je Šumarac.


Dvojici Zrenjaninaca pritvor zbog utaje poreza\nDvojici Zrenjaninaca određeno je policijsko zadržavanje do 48 sati zbog postojanja osnova sumnje da su izvršili krivično delo poreske utaje. I to u iznosu od oko 44 miliona dinara, saopštila Poreska uprava Osumnjičeni su, navodi se, u periodu od 5. novembra 2018. do 3.\nDvema osobama iz Zrenjanina određen je protvor do 48 sati jer se sumnja da su utajom poreza oštetili budžet Srbije za oko 44 miliona dinara, saopštila je danas Poreska uprava. Osumnjičeni su od kraja 2018. do jeseni 2020.\nUhapšeni zbog utaje poreza na uvoz polovnih vozila\nBEOGRAD – Poreska policija uhapsila je dvojicu muškaraca iz Zrenjanina zbog poreske utaje kojom su oštetili budžet Srbije za gotovo 44 miliona dinara, saopšteno je danas. Prema navodima Poreske uprave, oni su osumnjičeni da su od novembra 2018. do avgusta 2020.\nPOLICIJA u Zrenjaninu, u saradnji sa Osnovnim javnim tužilaštvom u Zrenjaninu, Ministarstvom finansija, Poreske uprave, Sektora poreske policije, uhapsila je D.M. (1985) iz Zrenjanina, zbog postojanja sumnje da je izvršio krivično delo poreske utaje i S.J.\nDvema osobama iz Zrenjanina određen je pritvor do 48 sati jer se sumnja da su utajom poreza oštetili budžet Srbije za oko 44 miliona dinara, saopštila je danas Poreska uprava. Osumnjičeni su od kraja 2018. do jeseni 2020.\nDvojici Zrenjaninaca određeno je policijsko zadržavanje do 48 sati zbog postojanja osnova sumnje da su izvršili krivično delo poreske utaje u iznosu od oko 44 miliona dinara, saopštila Poreska uprava . Osumnjičeni su, navodi se, u periodu od 5. novembra 2018. do 3.\nOsumnjičeni će uz krivičnu prijavu biti sprovedeni Osnovnom javnom tužilaštvu u Zrenjaninu Dvojici Zrenjaninaca određeno je policijsko zadržavanje do 48 sati zbog postojanja osnova sumnje da su izvršili krivično delo poreske utaje u iznosu od oko 44 miliona dinara, saopštila ...\nDVOJICI Zrenjaninaca određeno je policijsko zadržavanje do 48 sati zbog postojanja osnova sumnje da su izvršili krivično delo poreske utaje u iznosu od oko 44 miliona dinara, saopštila Poreska uprava. Osumnjičeni su, navodi se, u periodu od 5. novembra 2018. do 3.\nDVOJICI ZRENJANINACA PRITVOR ZBOG UTAJE POREZA: Na račun privrednog subjekta uplatili 144.584.727 dinara bez izdavanja ...\nOJADILI DRŽAVU ZA SKORO 50 MILIONA! Uhapšeni Zrenjaninci uvozili polovne automobile, a ovako su pokušali da zarade ...\nPoreskom utajom oštetili budžet države. Prema navodima Poreske uprave, oni su osumnjičeni da su od novembra 2018. do avgusta 2020. godine uvozili polovna vozila i prodavali ih bez evidencije , čime su izbegli plaćanje PDV-a u ukupnom iznosu od 30,4 miliona dinara.\nDvojici Zrenjaninaca odredjeno je policijsko zadržavanje do 48 sati zbog postojanja osnovane sumnje da su izvršili krivično delo utaje poreza u iznosu od oko 44 miliona dinara, saopštila Poreska uprava. Osumnjičeni su, navodi se, u periodu od 5. novembra 2018. do 3.


Hocu.ba Prijavite se za stipendiju Bila Walsha – Hocu.ba\nAmerički obrazovni fond za kopiranje (ACES) poziva zainteresovane kandidate na konkurs za stipendiju Bila Walsha.\nŠest stipendija godišnje se dodjeljuje kroz ACES Obrazovni fond. Jedna je stipendija Bila Walsha, u čast pokojnog urednika, autora i ACES-ovog vodičkog duha. Pobjednik dobija 3.500 dolara plus finansijsku pomoć za prisustvovanje na ACES nacionalnoj konferenciji. Stipendije se dodjeljuju bez obzira na glavni ili akademski nivo studenta.\nDa bi se prijavili kandidati moraju tražiti fakultetske ili univerzitetske diplome I biti upisani kao juniori, seniori ili studenti tokom ljeta ili jesenskog roka. Mogu se prijaviti studenti iz svih zemalja osim Sjedinjenih Američkih Država.\nZainteresovani kandidati mogu se prijaviti putem aplikacione forme: https://aceseditors.org/awards/scholarships\nAutor Hocu.ba praksa Bila Walsha prilika stipendija studenti\n« Prijavite se za online kurs o viralnom marketingu\nPrilika za studentski posao anketara »


Srbija ne očekuje da BiH podrži nezavisnost Kosova - Kozarac.ba\nSrbija ne očekuje da BiH podrži nezavisnost Kosova\nPredsjednik Srbije Boris Tadić izjavio je danas u Banjoj Luci da Srbija ne očekuje da bilo koja država u regiji podrži bilo kakav akt o nezavisnosti Kosova, već da sve države poštuju elemente međunarodnog prava i budu uzdržane u jednoj takvoj situaciji, te da to važi i za BiH.\nPonovio je da Srbija podržava cjelovitost i integritet BiH, a istovremeno očekuje da će BiH isto tako principjelno podržavati integritet i cjelovitost Srbije, što znači i Kosova unutar Srbije. Tadić je nakon razgovora u Banjoj Luci s predsjednikom Vlade RS-a Miloradom Dodikom ponovio svoj i stav zvaničnog Beograda da niko od predstavnika institucija Srbije ne prihvata i nikada neće prihvatiti bilo kakav akt o nezavisnoti Kosova i Metohije.\n“Srbija će uložiti sva pravna i zakonska sredstva, upotrijebiti sve instrumente međunarodne politike da spriječi bilo kakvu odluku o nezavisnosti Kosova”, naglasio je Tadić i dodao da su srbijanske vlasti u pregovorima o budućem statusu Kosova iznijele “najfleksibilnije moguće rješenje i obogaćavali ideju suštinske autonomije sa postojećim primjerima u svijetu takve autonomije koji funkcioniraju 10 pa čak i 100 godina”.\nIstičući da je Srbija spremna na kompromisno, obostrano prihvatljivo rješenje, on je kazao da Srbija nema namjeru da upravlja životom kosovskih Albanaca, te da im nudi maksimalan nivo samouprave, ali istovremeno ima legitimno pravo se ne odriče vlastite zemlje, suvereniteta i svojih sunarodnika, kao i svih onih koji su lojalni građani Srbiji.\n“Tako ćemo nastaviti i da se ponašemo u budućnosti”, dodao je Tadić i ponovio da će Srbija ukoliko dođe do bilo kakvog unilateralnoj akta o nezavisnosti takav akt poništiti i pokrenuti sve moguće pravne procese.\nNaglasio je i da njegova država apsolutno ima “državne kapacitete da nastavi da bude jedna sigurna zemlja za sve njene ljude, te da nijedna paramilitarna organizacija neće imati mogućnost da bilo šta radi i djeluje u Srbiji, a tu se misli i na Kosovo”.\nOn je rekao da paramilitarne organizacije niko ne podržava i da one dovode u pitanje živote i bezbjednost bilo koga, te da to isto očekuje od privremenih institucija Kosova.\n“Suočavamo se s velikim izazovima kada je u pitanju ANA, teroristička organizacija kosovskih Albanaca, ekstremnog dijela tog društva, i preduzet ćemo sve mjere da spriječimo bilo kakav teroristički akt protiv države Srbije i njenih građana”, rekao je Tadić i dodao i da će se poštovati Rezolucija 1244 i vojno-tehnički sporazum iz Kumanova.\nNaveo je i da je dobio od međunarodnih zvaničnika garancije za bezbjednost građana na Kosovu i Metohiji, te da Srbija ne želi da krši elemente međunarodnog prava i time brani svoj integritet i nad Kosovom, ali “istovremeno to će biti naš način kako ćemo štiti bezbjednosne interse naših sunarodnika i svih građana Kosova i Metohije”.\n“Za nas je svaka promjena u BiH prihvatljiva jedno ako je sve tri strane podrže”, naglasio je Tadić i dodao da Srbija ostaje trajno prvržena osnovnim principima Dejtonskog sporazuma.\nDelegacija VE nadzire predsjedničke izbore u RS-u


Vesti online / Vesti / Svet / Uhapšena dva prevaranta nepostojećih igara na sreću\nUhapšena dva prevaranta nepostojećih igara na sreću\nDva Grka, osumnjičena da su prevarom dobili 36,5 miliona evra od 360.000 Nemaca koje su ubeđivali da se pretplate na fiktivne igre na sreću, uhapšena su danas u Atini, saopštila je grčka policija.\nOUhapšeni Grci koji su prevarili stotine hiljada Nemaca lažnim igrama na sreću\nMuškarci starosti 36 i 44 godine osumnjičeni su da su od januara 2009. do novembra 2012. godine prevarili 360.000 Nemaca s kojima su stupali u kontakt telefonom i ubeđivali ih da daju svakog meseca po 29,90 evra pretplate za nepostojeće lutrije i tombole.\nPrema navodima policije, prevaranti su na ilegalni način došli do podataka mnogih igrača na sreću i potom koristili "obučeno osoblje" koje je ubeđivalo žrtve da su osvojili novac, automobile i putovanja.\nGrčka policija sprovela je operaciju u saradnji s policijom u Krefeltu na zapadu Nemačke.\nSVET Grci besni zbog dolaska Merkelove: Ostavila je pustoš...\nDRUŠTVO Potresna ispovest bivšeg pomoćnika ministra pravde\nSVET "Evropa na ivici raspada "\nČetvrtak 26.06.2014. 02:22\nAl su se Nijemci polakomili,nemaju svi srecu u kocki,ovi osim sto su dobili premiju od 36,5 miliona,dobit ce i besplatan boravak u zatvoru.


Bomba - Dragović rekao Zvezdi da! Stanković dobio poklon, pojačanje za Ligu šampiona! | MONDOBA\nBomba - Dragović rekao Zvezdi da! Stanković dobio poklon, pojačanje za Ligu šampiona! 0 Podijeli Podijeli na facebook Podijeli na twitter Podijeli na viber Pošalji na mail\nAutor Dragan Šutvić 22.04.2021. / 21:40\nOstaje samo potpis, nakon što mu istekne ugovor u Njemačkoj!\nAustrijski reprezentativac srpskih korijena postaće slobodan igrač na kraju sezone, pa će bez obeštećenja potpisati za Zvezdu.\nDragović je danas boravio u Beogradu i prema saznanjima portala "Red Star Belgrade" postigao je verbalni dogovor sa Zvezdanom Terzićem, tako da će definitnvo na ljeto ispuniti dječački san.\nOd ranije je poznato da je veliki navijač Crvene zvezde i želio je da za nju nastupa u najboljim igračkim godinama, a ne da se u veteranskim danima oproba na "Marakani".\nAngažovanje Dragovića vjerovatno znači da će neko od njih napustiti klub, a trenutno je Miloš Degenek najbliži odlasku, dok se i dalje čeka formalno produženje ugovora sa Nemanjom Milunovićem najavljeno već prije nekoliko mjeseci.\nFK Crvena zvezda Aleksandar Dragović fudbal transferi


Banjalučka motorijada MK “Istok” od 31. jula do 2. avgusta na tvrđavi Kastel!\nNaslovna/Banjaluka/Banjalučka motorijada MK “Istok” od 31. jula do 2. avgusta na tvrđavi Kastel!\nKraj jula i početak avgusta na tvrđavi Kastel rezervisan je za bajkere koji će se ove godine u Banjaluku zaputiti iz više od 20 svjetskih zemalja, a sudeći po dosadašnjim izdanjima moto-skupa u organizaciji MK Istok, kada se broj posjetilaca i dvotočkaša povećavao iz godine u godinu i to velikim procentom, ne treba sumnjati da će i predstojeći moto-skup biti jedan od najmasovnijih događaja u Banjaluci ovog ljeta.\nAli prije banjalučke motorijade, MK Istok će i ove godine, tradicionalno, biti organizator manifestacije “Otvaranje moto sezone” koja će se održati u subotu, 25. aprila u gradu na Vrbasu. Podsjećamo da se ovaj događaj organizuje povodom Dana grada, a ove godine u svom 15. izdanju bez sumnje će okupiti veliki broj ljubitelja dvotočkaša.\nTakođe, predstoji i bogat program u MK Istok Club House koji u susret ovim događajima organizuje svirke uživo, a jedan takav spektakl očekuje nas za doček Dana žena u subotu, 7. marta, uz fenomenalni banjalučki bend „Ultrazvuk“, a sedam dana kasnije, takođe u subotu 14. marta, očekuje nas najgraciozniji rock'n'roll maskenbal ikada uz nastup benda „5rolej“.\nPripremite se za iskonsko uživanje u stilu pravih bajkera, koji cijene iskreno prijateljstvo, kvalitetno druženje i život po jedinstvenom bajkerskom kodu u kojem dominira poštovanje, poštenje i bratstvo koje ne može da se kupi.\nStvoreni uslovi za kretanje preko GP Maljevac


Vladan Milojević na meču protiv Salcburga\n- Dolazi nam ekipa koja je poslednjih godina pokazala da je u vrhu srpskog fudbala, koja ima visoke ciljeve i dobar tim u kontinuitetu. Pozvao bih navijače da pomognu igračima, nismo navikli bez njih, a mi ćemo se spremiti da odigramo što bolju utakmicu. Očekujem da će obe ekipe pružiti dobru igru - rekao je Vladan Milojević.\nPrema njegovim rečima Zvezda ima velike ambicije na sva tri fronta, posebno kada je domaća titula u pitanju i da u ovom trenutku niko ne misli na Salcburg i da sigurno neće izvesti potpuno novi tim.\n- Čukarički je ekipa u mom srcu, bio sam dugo trener, moje dete je tamo igralo. Ne treba sumnjati u moje emocije i uvek ću biti neko ko će navijati za Čukarički. Prednost je što imaju kostur tima i nisu imali velike promene, osim odlaska Nikole Drinčića, to su sve igrači koji su izneli veliki teret prethodnog prvenstva. Dolazak iskusnog trenera Krunića je takođe pravi potez i nije slučajno što pokazuju dobre rezultate - rekao je strateg crveno-belih.\nKada je reč o igračkom kadru, Nemanja Milić trenira i konkuriše za tim, Lorenso Ebisilio je i dalje van stroja, dok će se o povredi kapitena Vujadina Savića više znati do kraja dana. Za Džonatana Kafua Milojević je rekao da svi znaju o kakvom igraču se radi.\n- Kafu je pokazao svoju klasu i cela javnost to zna. Drugačije je kad niste radili sa ekipom, a on se kasnije priključio. Vredan je momak, dobar, potrebno mu je samo malo vremena da se vrati u takmičarski ritam - zaključio je Milojević.\nUtakmica između Crvene zvezde i Čukaričkog igra se sutra od 20.30 na stadionu Rajko Mitić.


Krizni štab: Od 1. juna dozvoljena javna okupljanja do 1.000 ljudi, utakmice uz prisustvo publike – Vesti FKMS Radija\nKrizni štab za suzbijanje zarazne bolesti COVID-19 doneo je danas nove odluke u skladu sa trenutnom epidemiološkom situacijom u Srbiji\nFudbal je u Srbiji suspendovan od marta zbog pandemije korona virusa, a nastaviće se od petka.\nPošto je publici dozvoljeno prisustvo od 1. juna, utakmice 27. kola kojima će se nastaviti šampionat, igraće se bez navijača.\nU poslednja 24 sata u Srbiji je registrovano 48 novih slučajeva korona virusa, i jedan preminuli. Ukupno u našoj zemlji do sada je otkriveno 11.275 pozitivnih pacijenta na virus i 240 preminulih.\nU poslednjih 24 časa testirano je 5.714 osoba od kojih je pozitivno 48, a od početka epidemije u Srbiji je ukupno testirano 22.485 građana.\nHospitalizovana su 622 pacijenta, a na respiratoru se trenutno nalazi njih 10.\nBroj izlečenih pacijenata do sada iznosi 6.277, dok je stopa smrtnosti 2,13 odsto.\nPrethodnoOpštinsko veće: Praksa za svršene studente, vaučeri za maturante\nSledećeDanas slavimo Spasovdan - Vaznesenje Gospodnje


Prema poslednjim podacima Ministarstva zdravlja i Instituta "Batut", na respiratorima u zdravstvenim ustanovama u Srbiji nalazi se 51 pacijent.\nDirektorka Instituta "Batut" Verica Jovanović kaže za RTS da je ove nedelje registrovano tri puta više novozaraženih nego prošle i da se bolnički kapaciteti pune. Ističe da nije prošlo vreme teških kliničkih slika kada je u pitanju kovid 19 i apelovala da budemo lični kontrolori u sprovođenju mera.\nKisić: Na jednog zaraženog ide 5 do 10 onih koji nose virus a ne znaju\n- Prema podacima samo uz Beograda, tokom noći je bilo više od 50 prijema. Tokom dana će do preseka biti još više - rekla je Jovanovićeva.\nČlan Kriznog štaba dr Srđa Janković, komentarišući epidemiološku situaciju u Srbiji, rekao je da ne može tako lako da se prate kontakti zaraženih "jer ih ima previše", a epidemiologa tek nešto više od stotinak u celoj zemlji.\n"OBA RADI NA SVRGAVANJU PREDSEDNIKA VSTS BiH" Tegeltija podneo krivičnu prijavu Tužilaštvu BiH (FOTO)


12-02-2021 15:34 Srbija Politika\nInformacija o atentatu na predsednika obično se pojavi nakon nekog bitnog događaja, tabloidi bruje o tome nekoliko dana, a onda se sve vrlo brzo zaboravi. Niko nikada nije zvanično uhapšen zbog pokušaja ubistva Vučića, nijedan potencijalni atentator nije otkriven, a kamoli osuđen za svoju nameru.\nProrežimski mediji informacije o planiranim atentatima često znaju i pre bilo kakvih zvanično objavljenih informacija, te je sumnja u njihovu verodostojnost sa pravom dovođena u pitanje.\nPrvi fizički napad na Vučića desio se kada je u leto 2015. godine kao predsednik Vlade prisustvovao komemoraciji žrtvama genocida u Srebrenici. Zatim je predsednik naredne godine preživeo pokušaj "atentata" u Jajincima, a 2017. izbegao je smrt kada su trojica mladića u "bentliju" udarili u njegov automobil.\nVučićevo gostovanje u emisiji "Upitnik" bilo je povod za "još jedan neuspešni atentat" koji je trebao da se dogodi na veče gostovanja 2019. Ogromna prašina se digla i kada je nedeljnik NIN na naslovnicu stavio fotografiju predsednika Srbije sa sajma oružja, a nišan puške koja je stajala izložena, bio je "uperen" ka Vučiću.\nNajnovija "informacija" o atentatu jeste da je predsednik na meti kriminalnog klana iz Crne Gore koji je povezan sa tamošnjim političkim i bezbednosnim strukturama. Nedeljnik Ekspres ovim povodom ima upečatljivu naslovnicu sa Vučićem viđenim kroz nišan snajpera, koja bi da je objavi bilo koji medij koji preistpituje postupke vlasti, bila na meti osude.\nZa konačnu izdaju KiM, Vučiću treba poslušni patrijarh! Više o tome OVDE.


Linda Hamilton će se opet šibati sa Terminatorima - VICE\nokt 12 2017, 12:38pm\nLinda Hamilton će se opet šibati sa Terminatorima\nOna i Švarceneger će igrati u novom filmu čija će se radnja dešavati nakon “Terminatora 2” tako da možete da se pretvarate da oni užasni nastavci nisu ni snimljeni.\nLinda Hamilton će sa Arnoldom Švarcenegerom igrati u novom Terminator nastavku, i tako će posle 25 godina ponovo biti Sara Konor, izveštava Hollywood reporter.\nŠesti film Terminator franšize, koji još uvek nema naslov, izgleda će okupiti „celu ekipu". Džejms Kamerun, koji je osmislio celu franšizu i režirao prva dva- jedina vredna- film, ponovo će biti producent, a Tim Miler (Deadpool) režiser filma.\n„Linda je bila mnogo značajna za to što sve znači i ko sve može biti zvezda akcionih filmova i njen povratak će biti neverovatno snažna poruka", rekao je Kamerun ove nedelje.\n„Postoje tipovi od 50, 60 godina koji u filmovima ubijaju zlikovce", rekao je Kamerun, „ali nema primera da to rade žene."\nHamilton se uglavnom pojavljivala na televiziji od Terminatora 2. Bila je u „Weeds", i gostovala je u celoj jednoj sezoni zaboravljenog sitkoma „Chuck", ali je verovatno najveći deo vremena radila zgibove i urezivala emo poruke na klupe u parkovima čekajući da ponovo igra Saru.\nKamerun i Miler su rekli da će se novi film direktno nastavljati na T2, što znači da verovatno više nećemo morati da razmišljamo o tome šta je značio „Terminator: Genisys" ili da objašnjavamo sebi zašto je Kristijan Bejl igrao Džona Konora.\n„Tražimo curu od oko 18 godina na kojoj bi bio fokus nove priče", rekao je Kamerun. „Manipulisaćemo vremenom, imaćemo likove i iz budućnosti i sadašnjosti. Biće novih likova ali Linda i Arnold su tu da budu „sidro" novog filma."\nNe zna se još uvek kada će Terminator 6 ući u produkciju, ali ako se sve bude kretalo po planu, ovo će biti prvi film nove trilogije. Filmske franšize, kao ni terminatora, izgleda je nemoguće ubiti.\nArnold Švarceneger će zameniti Donalda Trampa u emisiji "Slavni šegrt"